qundao/data-zh-poetry huggingface dataset:
种桐
作者：刘敞
朝代：宋

东园方树盈百株，四桐晚种皆丈馀。不缘桃李斗颜色，不为琴瑟养肌肤。霜秋要成万叶子，他日与致丹山雏。野人此意真不诬，凤鸟不至吾已夫。
种梧桐
作者：刘敞
朝代：宋
体裁：七言绝句

欲种梧桐满碧轩，春风岑寂映琴樽。虽未能令丹凤至，要须长绝众禽喧。
种瓜瓠
作者：刘敞
朝代：宋

吾生拙用大，江海思远适。岂独为瓠瓜，长系取不食。漆园有遗意，放荡豁心臆。树此无何乡，近身见多益。五日拙一旬，十日成百尺。累蔓更相引，甘实行可摘。因之浮汗漫，去矣笑局蹐。从我其谁与，由也不可得。
种瓜瓠
作者：刘敞
朝代：宋

吾生拙用大，江海思远适。
岂独为瓠瓜，长繫取不食。
漆园有遗意，放荡豁心臆。
树此无何乡，近身见多益。
五日拙一旬，十日成百尺。
纍蔓更相引，甘实行可摘。
因之浮汗漫，去矣笑跼蹐。
从我其谁与，由也不可得。
种竹偶书
作者：刘敞
朝代：宋

少有王子癖，长怜此君雅。常嫌地喧窄，不敢谋潇洒。昨日山客来，劝我栽砌下。感荷知我心，遂得移绕舍。其中置磐石，可以措尊斝。于此更一座，以待违名者。山禽时复来，清啭如郊野。其馀即无见，不辨春与夏。吾惟厌时俗，人亦来者寡。顺然两无议，外誉焉足假。新笋渐盈尺，新枝已铺瓦。燕雀勿相惊，深沈似隆夏。
种竹偶书
作者：刘敞
朝代：宋

少有王子癖，长怜此君雅。
常嫌地喧窄，不敢谋潇洒。
昨日山客来，劝我栽砌下。
感荷知我心，遂得移遶舍。
其中置盘石，可以措尊斚。
于此更一座，以待违名者。
山禽时復来，清啭如郊野。
其余即无见，不辨春与夏。
吾惟厌时俗，人亦来者寡。
顺然两无议，外誉焉足假。
新笋渐盈尺，新枝已铺瓦。
燕雀勿相惊，深沈似隆夏。
种紫苏
作者：刘敞
朝代：宋

赤日厚地裂，百草殆立枯。朝雨应所至，虽微念胜无。力难兴禾黍，可以成嘉蔬。岁暮有此望，带经且亲锄。今兹五月交，盛阳消已徂。汲汲愧老圃，仲尼云不如。养生寄空瓢，虽乏未可虚。正以营一饮，形骸如此劬。
种紫苏
作者：刘敞
朝代：宋

赤日厚地裂，百草殆立枯。
朝雨应所至，虽微念胜无。
力难兴禾黍，可以成嘉蔬。
岁暮有此望，帯经且亲锄。
今兹五月交，盛阳消已徂。
汲汲愧老圃，仲尼云不如。
养生寄空瓢，虽乏未可虚。
正以营一饮，形骸如此劬。
种花五首
作者：刘敞
朝代：宋

粉萼朱华俱满丛，莺喧蝶舞乱春风。前年手种今年看，自觉淹留已老翁。弱柳海棠虽晚栽，翠眉红脸已齐开。蜀姬艳色巴姬舞，并送春愁入眼来。长爱武陵溪上人，种花无数碧溪滨。莫轻野客时情薄，看尽灵桃岁岁春。行绕新芳不拟回，春光二月已全催。江南寒食饶风雨，未落应须日日来。忆昔空园今作林，墙头枕上总成阴。废兴人事非天意，时暂纷华亦赏心。
种花五首·其一
作者：刘敞
朝代：宋

粉萼朱华俱满丛，莺喧蝶舞乱春风。前年手种今年看，自觉淹留已老翁。
种花五首·其一
作者：刘敞
朝代：宋

粉蕚朱华俱满丛，莺喧蝶舞乱春风。
前年手种今年看，自觉淹留已老翁。
种花五首·其三
作者：刘敞
朝代：宋
体裁：七言绝句

长爱武陵溪上人，种花无数碧溪滨。莫轻野客时情薄，看尽灵桃岁岁春。
种花五首·其二
作者：刘敞
朝代：宋

弱柳海棠虽晚栽，翠眉红脸已齐开。蜀姬艳色巴姬舞，并送春愁入眼来。
种花五首·其二
作者：刘敞
朝代：宋

弱柳海棠虽晚栽，翠眉红脸已齐开。
蜀姬艷色巴姬舞，併送春愁入眼来。
种花五首·其五
作者：刘敞
朝代：宋
体裁：七言绝句

忆昔空园今作林，墙头枕上总成阴。废兴人事非天意，时暂纷华亦赏心。
种花五首·其四
作者：刘敞
朝代：宋

行绕新芳不拟回，春光二月已全催。江南寒食饶风雨，未落应须日日来。
种花五首·其四
作者：刘敞
朝代：宋

行遶新芳不拟回，春光二月已全催。
江南寒食饶风雨，未落应须日日来。
种莲
作者：刘敞
朝代：宋

雨余池上清且满，浮萍漂漂绿蒲短。
主人惜此芳意薄，移藕丁宁不辞远。
南陂芙蓉少人识，迭蘂重房无俗格。
託根得地今始逢，西风白露为君容。
种莲
作者：刘敞
朝代：宋

雨馀池上清且满，浮萍漂漂绿蒲短。主人惜此芳意薄，移藕丁宁不辞远。南陂芙蓉少人识，叠蕊重房无俗格。托根得地今始逢，西风白露为君容。
种萱
作者：刘敞
朝代：宋
体裁：古风

种萱不种兰，自谓忧易忘。绿叶何萋萋，春愁更茫茫。古人有虚语，名实未必当。南箕与北斗，灿烂空成章。
种蔬二首
作者：刘敞
朝代：宋

时雨破膏壤，荷锄回城阴。疾耕意不足，覆陇力可任。里巷多父兄，往来迹相寻。见我山野服，欣然用尽簪。劝我勿灭裂，哀我识浮沈。虽微生平故，颇用愧其心。采芝商于岭，食薇首阳岑。念我非其人，岂敢慕山林。聊以资素饱，身世实崎嵚。丈人不我厌，荷蓧时见临。种蔬南冈下，地薄旱亦久。抱瓮出复入，拮据病两手。辍耕起长叹，四海万亿亩。过亢今若兹，我谁与糊口。县官祈雨泽，四望已并走。巫女歌且舞，土龙矫其首。上天何寥寥，百请未一偶。霖雨待尔辈，古人亦可丑。咄嗟云汉诗，万古竟何有。天地何不仁，百姓为刍狗。
种蔬二首·其一
作者：刘敞
朝代：宋

时雨破膏壤，荷锄回城阴。
疾耕意不足，覆陇力可任。
里巷多父兄，往来迹相寻。
见我山野服，欣然用尽簪。
劝我勿灭裂，哀我识浮沈。
虽微生平故，颇用愧其心。
采芝商于岭，食薇首阳岑。
念我非其人，岂敢慕山林。
聊以资素饱，身世实崎嵚。
丈人不我厌，荷莜时见临。
种蔬二首·其一
作者：刘敞
朝代：宋

时雨破膏壤，荷锄回城阴。疾耕意不足，覆陇力可任。里巷多父兄，往来迹相寻。见我山野服，欣然用尽簪。劝我勿灭裂，哀我识浮沈。虽微生平故，颇用愧其心。采芝商于岭，食薇首阳岑。念我非其人，岂敢慕山林。聊以资素饱，身世实崎嵚。丈人不我厌，荷蓧时见临。
种蔬二首·其二
作者：刘敞
朝代：宋

种蔬南冈下，地薄旱亦久。抱瓮出复入，拮据病两手。辍耕起长叹，四海万亿亩。过亢今若兹，我谁与糊口。县官祈雨泽，四望已并走。巫女歌且舞，土龙矫其首。上天何寥寥，百请未一偶。霖雨待尔辈，古人亦可丑。咄嗟云汉诗，万古竟何有。天地何不仁，百姓为刍狗。
种蔬二首·其二
作者：刘敞
朝代：宋

种蔬南冈下，地薄旱亦久。
抱瓮出復入，拮据病两手。
辍耕起长叹，四海万亿亩。
过亢今若兹，我谁与餬口。
县官祈雨泽，四望已并走。
巫女歌且舞，土龙矫其首。
上天何寥寥，百请未一偶。
霖雨待尔辈，古人亦可丑。
咄嗟云汉诗，万古竟何有。
天地何不仁，百姓为刍狗。
种麦
作者：刘敞
朝代：宋
体裁：古风

禹稷躬稼穑，春秋重麦禾。劝耕聊及暇，称力焉俟多。霜风虽凄紧，日晏更清和。轻裘颇自姿，扶杖勤来过。青青已布陇，芃芃在伐柯。农功欣嗣岁，节物嗟腾波。怅然念归田，自顾将婆娑。
秦淮对月
作者：刘敞
朝代：宋
体裁：五言律诗

旧熟秦淮水，今浮万里船。泬寥明月夜，淡泊始秋天。静境他时绝，清光度晓圆。无人漫咏史，回首忆先贤。
积雪示张翁
作者：刘敞
朝代：宋

冥冥同云昼如墨，十日江城雪三尺。骐骥长鸣向朔风，鸿雁悲飞困双翼。此时穷巷多泥涂，念子衰年少筋力。时俗反称少壮贤，丈夫动与饥寒逼。乘兴能枝筇竹来，煮鱼温酒浇胸臆。
积雪示张翁
作者：刘敞
朝代：宋

冥冥同云昼如墨，十日江城雪三尺。
骐骥长鸣向朔风，鸿鴈悲飞困双翼。
此时穷巷多泥涂，念子衰年少筋力。
时俗反称少壮贤，丈夫动与饥寒逼。
乘兴能枝笻竹来，煮鱼温酒浇胸臆。
移苇
作者：刘敞
朝代：宋

萧萧江上苇，夏老丛已深。悠悠文王死，常惧牛羊侵。迁根横污池，慰我江湖心。清风日夕过，白鹭时见临。疏响拂琴瑟，绿华旷衣襟。处卑节不改，习静情足钦。炎晖已堪爱，秋景坐可寻。愿及搆明堂，甘心辞故林。
移苇
作者：刘敞
朝代：宋

萧萧江上苇，夏老丛已深。
悠悠文王死，常惧牛羊侵。
迁根横污池，慰我江湖心。
清风日夕过，白鹭时见临。
疏响拂琴瑟，绿华旷衣襟。
处卑节不改，习静情足钦。
炎晖已堪爱，秋景坐可寻。
愿及构明堂，甘心辞故林。
空钓得鱼
作者：刘敞
朝代：宋

持鈎非有钓，吾犹臧丈人。
何知引纤茧，忽復得潜鳞。
独乐意逾适，傥来情亦真。
君看渭旁叟，八十老垂纶。
空钓得鱼
作者：刘敞
朝代：宋

持钩非有钓，吾犹臧丈人。何知引纤茧，忽复得潜鳞。独乐意逾适，傥来情亦真。君看渭旁叟，八十老垂纶。
立冬后风雨
作者：刘敞
朝代：宋
体裁：五言律诗

冷雨欲成雪，高风催过云。流光随衮衮，吹萚共纷纷。此去天地闭，向来金石焚。敝貂宁独恨，四序欲平分。
立夏祠太乙宫
作者：刘敞
朝代：宋

綘阙迎年侯执期，羽衣通夕侍严祠。
神光映月开璇室，香雾含风拂桂旗。
路遶城南天最近，地非人境日偏迟。
还闻增授无穷筴，驰奏中宸对受釐。
立夏祠太乙宫
作者：刘敞
朝代：宋

绛阙迎年侯执期，羽衣通夕侍严祠。神光映月开璇室，香雾含风拂桂旗。路绕城南天最近，地非人境日偏迟。还闻增授无穷筴，驰奏中宸对受釐。
立春
作者：刘敞
朝代：宋

腊去春归意可怜，久为羁客海西偏。温风泛泛生卮酒，和气融融媚管弦。剪綵直为儿女戏，土牛向自国家传。事情争爱新翻掷，还道今年胜去年。
立春
作者：刘敞
朝代：宋

腊去春归意可怜，久为羁客海西偏。
温风泛泛生卮酒，和气融融媚管絃。
剪綵直为儿女戏，土牛向自国家传。
事情争爱新翻掷，还道今年胜去年。
立春后游杜城陈丞相郊园
作者：刘敞
朝代：宋
体裁：七言律诗

韦杜胜游谁可寻，相君旧隐对云岑。水渠婉转蛟蛇活，霜竹参差孔翠深。故老能言卧龙地，儿童不用满籯金。郡斋殊负青山郭，空挹芳樽慰客心。
立春日乾祐县送梅花
作者：刘敞
朝代：宋

终南全近蜀，春日得新梅。始信秦风是，非关越使来。雪霙明自照，云叶薄谁裁。香重浮山露，肤清避俗埃。众芳知远矣，独秀亦悠哉。剪綵何胜妒，严妆莫自猜。差池鼎鼐味，旷绝栋梁材。把酒千山外，那令寂寞开。
立春日宿高阳关以病酒不饮复用前韵
作者：刘敞
朝代：宋

月色初元夜，花香剪綵春。而公高阳客，翻作独醒人。
立春日宿高阳关以病酒不饮復用前韵
作者：刘敞
朝代：宋

月色初元夜，花香翦綵春。
而公高阳客，翻作独醒人。
立春日干佑县送梅花
作者：刘敞
朝代：宋

终南全近蜀，春日得新梅。
始信秦风是，非关越使来。
雪霙眀自照，云叶薄谁裁。
香重浮山露，肤清避俗埃。
众芳知远矣，独秀亦悠哉。
翦綵何胜妒，严妆莫自猜。
差池鼎鼐味，旷绝栋梁材。
把酒千山外，那令寂寞开。
立春日斋祠毕还过金明池寄永叔
作者：刘敞
朝代：宋
体裁：五言律诗

宿雨原野润，朝云宫殿明。东风未半日，佳气满重城。涣涣泉披冻，欣欣木向荣。江头景如此，公起探春晴。
立春日紫宸拜赐归持国见率同过江十不行
作者：刘敞
朝代：宋

蓬莱佳气旧无时，春物迎新特更宜。燕识玉箱来自早，漏随宫线报还迟。沟声破冻才通苑，酒力含风易满卮。蓬鬓不堪双綵胜，懒随君向习家池。
立春日紫宸拜赐归持国见率同过江十不行
作者：刘敞
朝代：宋

蓬莱佳气旧无时，春物迎新特更宜。
燕识玉箱来自早，漏随宫线报还迟。
沟声破冻纔通苑，酒力含风易满卮。
蓬鬓不堪双綵胜，懒随君向习家池。
立春日过荐福寺
作者：刘敞
朝代：宋
体裁：七言律诗

一岁还随一岁来，立春人日竞相催。细细谷风能破冻，熙熙习俗似登台。初阳弄色明高柳，残雪留寒伴落梅。淮北风光元自好，壮心摧谢不胜哀。
立春日雪中游蒙谷
作者：刘敞
朝代：宋
体裁：五言律诗

冰解泉应动，云寒雪更飞。谷中知律变，林下觉春归。风物如游蜀，衣冠似浴沂。瑶林与碧树，处处竞芳菲。
竞渡
作者：刘敞
朝代：宋

三闾虽已死，郢人独见思。五月江水深，绕城碧逦迤。轻舟烂龙鳞，利楫剧鸟飞。箫鼓骇蛟龟，鹰隼乱旌旗。争先爱中流，观者被水湄。漠漠怀沙魂，一去不可追。千载万岁后，儿女以为嬉。已矣国无人，终焉莫子知。
竞渡
作者：刘敞
朝代：宋

三闾虽已死，郢人独见思。
五月江水深，遶城碧逦迤。
轻舟烂龙鳞，利楫剧鸟飞。
箫鼓骇蛟龟，鹰隼乱旌旗。
争先爱中流，观者被水湄。
漠漠怀沙魂，一去不可追。
千载万岁后，儿女以为嬉。
已矣国无人，终焉莫子知。
章华台
作者：刘敞
朝代：宋

楚子志方盛，筑台临章华。
度高累百寻，计产逾万家。
参差蔽日月，焕烂生烟霞。
侍酒皆列侯，佐欢尽名娃。
嬉游未云乐，荆棘纷已芽。
奈何竭民力，用此为盗夸。
蔓草匿頽基，长风卷飞沙。
废兴若纠纒，故老犹咨嗟。
章华台
作者：刘敞
朝代：宋

楚子志方盛，筑台临章华。度高累百寻，计产逾万家。参差蔽日月，焕烂生烟霞。侍酒皆列侯，佐欢尽名娃。嬉游未云乐，荆棘纷已芽。奈何竭民力，用此为盗誇。蔓草匿颓基，长风卷飞沙。废兴若纠缠，故老犹咨嗟。
端居
作者：刘敞
朝代：宋

端居亦无赖，幽赏每多违。扁舟试独泛，鸥鸟肯相依。日暮无所诣，兴尽复还归。
端居
作者：刘敞
朝代：宋

端居亦无赖，幽赏每多违。
扁舟试独泛，鸥鸟肯相依。
日暮无所诣，兴尽復还归。
竹冈
作者：刘敞
朝代：宋
体裁：五言绝句

层冈南面起，仰见檀栾姿。诘曲成幽洞，因堪象武夷。
竹床
作者：刘敞
朝代：宋

栉栉裁修竹，荧荧粲寒光。
浮筠凝烟雾，疏节留雪霜。
甘寝百疾觧，侧身夏日长。
此时四海波，亦已如探汤。
嗟我智虑短，苟为安一床。
竹床
作者：刘敞
朝代：宋

栉栉裁脩竹，荧荧粲寒光。浮筠凝烟雾，疏节留雪霜。甘寝百疾解，侧身夏日长。此时四海波，亦已如探汤。嗟我智虑短，苟为安一床。
竹西亭送二十六弟赴定州去年三月亦于此相别即昆冈蒙谷之阳
作者：刘敞
朝代：宋

山中招隐地，江上未归人。那可连年别，俱逢欲暮春。乱飞莺恋友，北向雁辞宾。自觉双蓬鬓，萧萧日更新。
竹西亭送二十六弟赴定州去年三月亦于此相别即昆冈蒙谷之阳
作者：刘敞
朝代：宋

山中招隐地，江上未归人。
那可连年别，俱逢欲暮春。
乱飞莺恋友，北向鴈辞宾。
自觉双蓬鬓，萧萧日更新。
笋
作者：刘敞
朝代：宋
体裁：七言绝句

龙孙春吐一尺芽，紫锦包玉离泥沙。金刀璀璨截嫩节，铜钱不与大梁赊。
筑室种树
作者：刘敞
朝代：宋

抚剑欲远适，舍旃辄复息。四海广大身正孤，东西南北颇同役。筑室种树反开门，闾里小人哀王孙。丈夫委顺故在俗，馀事悠悠何足论。
筑室种树
作者：刘敞
朝代：宋

抚剑欲远适，舍旃辄復息。
四海广大身正孤，东西南北颇同役。
筑室种树反开门，闾里小人哀王孙。
丈夫委顺故在俗，余事悠悠何足论。
筑室种树
作者：刘敞
朝代：宋
体裁：古风

诛茅作吾庐，种树满百株。偃仰可卒岁，优游问谁如。墨翟不暖席，仲尼无安居。良知圣贤贵，逝与功名疏。清泉可深凿，恶草须早除。适意田野间，谁能叹归欤。
答令狐司封使君舟中见寄
作者：刘敞
朝代：宋

汝颍相从弥十年，江楼今日迟归船。
自惊物役还如昔，但觉诗情更爽然。
寥落莺花千骑裏，苍茫烟雨万山前。
未知后会仍何地，彊醉春风酒似泉。
答令狐司封使君舟中见寄
作者：刘敞
朝代：宋

汝颍相从弥十年，江楼今日迟归船。自惊物役还如昔，但觉诗情更爽然。寥落莺花千骑里，苍茫烟雨万山前。未知后会仍何地，彊醉春风酒似泉。
答令狐司封求酒
作者：刘敞
朝代：宋

冯公郎隐发苍苍，拨弃尘烦得醉乡。富贵两行安用圣，沧浪独醒讵非狂。顾惭宿酿能千日，远愧深衷颂短章。当就天公借北斗，更倾东海益君觞。
答令狐司封求酒
作者：刘敞
朝代：宋

冯公郎隐髪苍苍，拨弃尘烦得醉乡。
富贵两行安用圣，沧浪独醒讵非狂。
顾惭宿酿能千日，远愧深衷颂短章。
当就天公借北斗，更倾东海益君觞。
答刘同年寄青䭀术煎松汤并诗
作者：刘敞
朝代：宋
体裁：七言绝句

自无金骨凌风相，心愧仙翁度世方。一听山中白云曲，已如挥手谢华阳。
答君章誉两儿见寄
作者：刘敞
朝代：宋

窥镜见二毛，自怜忧患余。
岂惟壮心尽，方与功名疏。
终岁不捉笔，历时长束书。
顾常念绝学，正復伤离居。
忽忽莫自聊，悠悠空岁除。
过壮而无闻，我其众人欤。
故人来江南，丹毂映隼旟。
尚持平生意，期我相得初。
殷勤作新诗，烂漫联琼琚。
溢美及儿曹，伻来问起予。
虽知非其实，但愧情相于。
矧乃笔力雄，骎骎逼曹徐。
一读必三叹，何由望储胥。
故人昔流落，襟抱久不摅。
乃者始再迁，通直承明庐。
苍龙脱鞴绁，快马从轻车。
神至气自豪，心广体亦舒。
渊源未易测，变化天池鱼。
宁独扬子云，其工似相如。
苟能哀憔悴，有似慰空虗。
月寄三四幅，穷愁直见祛。
答君章誉两儿见寄
作者：刘敞
朝代：宋

窥镜见二毛，自怜忧患馀。岂惟壮心尽，方与功名疏。终岁不捉笔，历时长束书。顾常念绝学，正复伤离居。忽忽莫自聊，悠悠空岁除。过壮而无闻，我其众人欤。故人来江南，丹毂映隼旟。尚持平生意，期我相得初。殷勤作新诗，烂漫联琼琚。溢美及儿曹，伻来问起予。虽知非其实，但愧情相于。矧乃笔力雄，骎骎逼曹徐。一读必三叹，何由望储胥。故人昔流落，襟抱久不摅。乃者始再迁，通直承明庐。苍龙脱韝绁，快马从轻车。神至气自豪，心广体亦舒。渊源未易测，变化天池鱼。宁独扬子云，其工似相如。苟能哀憔悴，有似慰空虚。月寄三四幅，穷愁直见祛。
答吴冲卿学士
作者：刘敞
朝代：宋

人生若浮云，聚散不自知。
昔与子相逢，綵衣汝水湄。
两家贺羊酒，道路生光辉。
变故一朝革，各在天一涯。
我病陈蔡间，固穷莫自持。
君为周南居，流涕极所思。
日月忽已改，旧游不可追。
岂悟羣玉峰，携手如素期。
感怆从中来，当欢反成悲。
求友聆嘉音，喟然见新诗。
废学老将落，积忧志益衰。
俛仰诸公间，嘿嘿惭见嗤。
子我平生交，夙昔聆箴规。
相爱当见朂，勿同众人为。
答吴冲卿学士
作者：刘敞
朝代：宋

人生若浮云，聚散不自知。昔与子相逢，綵衣汝水湄。两家贺羊酒，道路生光辉。变故一朝革，各在天一涯。我病陈蔡间，固穷莫自持。君为周南居，流涕极所思。日月忽已改，旧游不可追。岂悟群玉峰，携手如素期。感怆从中来，当欢反成悲。求友聆嘉音，喟然见新诗。废学老将落，积忧志益衰。俛仰诸公间，嘿嘿惭见嗤。子我平生交，夙昔聆箴规。相爱当见勖，勿同众人为。
答子温雪中见寄
作者：刘敞
朝代：宋

劲风萧飒结冲波，飞雪奔腾万里过。亦未妨人洛阳卧，还闻有客郢中歌。壮心可念哀鸿远，正色遥怜翠竹多。会卜礼年慰羁旅，敢辞荒径重张罗。
答子温雪中见寄
作者：刘敞
朝代：宋

劲风萧飒结衝波，飞雪奔腾万里过。
亦未妨人洛阳卧，还闻有客郢中歌。
壮心可念哀鸿远，正色遥怜翠竹多。
会卜豊年慰羁旅，敢辞荒径重张罗。
答宋都官游骊山见寄
作者：刘敞
朝代：宋

华清宫殿映春晖，未醉三晡莫遽归。人事废兴犹可记，风光流转不相违。歌临灞岸朱弦脆，走度章台汗马肥。自是秦川贵公子，城隅相望不能飞。
答宋都官游骊山见寄
作者：刘敞
朝代：宋

华清宫殿映春晖，未醉三晡莫遽归。
人事废兴犹可记，风光流转不相违。
歌临灞岸朱絃脆，走度章台汗马肥。
自是秦川贵公子，城隅相望不能飞。
答张安内翰见赠二绝
作者：刘敞
朝代：宋

云鹏自合纵天池，蒿鴳宁嫌寄一枝。适往蚤闻仙老辨，解嘲聊慰俗人嗤。玉螭阶侧凤池边，接武严徐愧昔贤。天骥绝尘方万里，知君不顾绕朝鞭。
答张安内翰见赠二绝·其一
作者：刘敞
朝代：宋

云鹏自合纵天池，蒿鴳宁嫌寄一枝。适往蚤闻仙老辨，解嘲聊慰俗人嗤。
答张安内翰见赠二绝·其一
作者：刘敞
朝代：宋

云鹏自合纵天池，蒿鷃宁嫌寄一枝。
适往蚤闻仙老辨，解嘲聊慰俗人嗤。
答张安内翰见赠二绝·其二
作者：刘敞
朝代：宋
体裁：七言绝句

玉螭阶侧凤池边，接武严徐愧昔贤。天骥绝尘方万里，知君不顾绕朝鞭。
答张洞推官
作者：刘敞
朝代：宋

忧患使志衰，羁旅哀年迈。夙昔仰高山，迩来得倾盖。孤游幸无恨，三益良有待。惠我金玉音，醒如濯聋瞆。怅然反自感，久矣病昏惫。微君念气臭，谁与振菅蒯。聆弦感英韶，观海惮珍怪。内省终悬罄，无由报杂佩。
答张洞推官
作者：刘敞
朝代：宋

忧患使志衰，羁旅哀年迈。
夙昔仰高山，迩来得倾盖。
孤游幸无恨，三益良有待。
惠我金玉音，醒如濯聋瞶。
怅然反自感，久矣病昏惫。
微君念气臭，谁与振菅蒯。
聆弦感英韶，观海惮珍怪。
内省终悬罄，无由报杂佩。
答张给事途中微雪见寄四韵
作者：刘敞
朝代：宋
体裁：五言律诗

空行万里塞，不见六花飞。今日传清唱，端来点客衣。度关迷马色，拂树散春晖。不减山阴兴，从军中夜归。
答徐无逸秀才寄示新文
作者：刘敞
朝代：宋

金华神仙境，山川天下无。之子复清发，自与常人殊。问学当世贤，不违智如愚。归来守桑梓，寂寞安故庐。此风足蛎俗，有以光吾儒。如何卧空谷，自乐诗与书。我辱廷中臣，一麾寄江湖。荐贤力不足，相望空长吁。
答徐无逸秀才寄示新文
作者：刘敞
朝代：宋

金华神仙境，山川天下无。
之子復清发，自与常人殊。
问学当世贤，不违智如愚。
归来守桑梓，寂寞安故庐。
此风足蛎俗，有以光吾儒。
如何卧空谷，自乐诗与书。
我辱廷中臣，一麾寄江湖。
荐贤力不足，相望空长吁。
答景彝对月
作者：刘敞
朝代：宋

正惜蟾蜍沈夕霭，忽传钟鼓送秋晴。
浮云四卷无余迹，斜汉西流亦自明。
危槛鈎帘吟独久，薄帷高枕梦逾清。
幽兰佳菊漙新露，的历珠华满翠茎。
答景彝对月
作者：刘敞
朝代：宋

正惜蟾蜍沈夕霭，忽传钟鼓送秋晴。浮云四卷无馀迹，斜汉西流亦自明。危槛钩帘吟独久，薄帷高枕梦逾清。幽兰佳菊漙新露，的历珠华满翠茎。
答李谷同年书
作者：刘敞
朝代：宋
体裁：古风

归客江南来，迢迢数千里。故人遗我书，细字三四纸。上言平生怀，伐木义所倚。下道相知心，结绶方独喜。宁知淮阳翁，弃外甘卧理。不预朝廷议，何由发吾子。
答杜九重过东门船戏作
作者：刘敞
朝代：宋

共醉江南日落春，悲歌一曲思离人。却寻陈迹愁先乱，况复青青柳色新。
答杜九重过东门船戏作
作者：刘敞
朝代：宋

共醉江南日落春，悲歌一曲思离人。
却寻陈迹愁先乱，况復青青柳色新。
答杨令彦文
作者：刘敞
朝代：宋

从吏相望千里余，蓬蒿无以避空虚。
岂惟论议沈时俗，更觉精神耗簿书。
惭愧故人存雅素，殷勤佳句慰离居。
周南会是弦歌地，莫忘寻盟一起予。
答杨令彦文
作者：刘敞
朝代：宋

从吏相望千里馀，蓬蒿无以避空虚。岂惟论议沈时俗，更觉精神耗簿书。惭愧故人存雅素，殷勤佳句慰离居。周南会是弦歌地，莫忘寻盟一起予。
答校书郎孙侔少述
作者：刘敞
朝代：宋
体裁：七言律诗

金华劝讲愧通经，铜虎分忧强请行。千骑亦知翁子贵，一麾谁觉仲容轻。西宾落莫空遗俗，北斗阑干有旧城。欲作过秦无与语，故人高论忆盱衡。
答次道学士
作者：刘敞
朝代：宋

世路相逢难自期，江城三岁想琼枝。宁知邂逅驱千骑，亦复东南寄一麾。把酒聊同醉乡乐，看花欲后麦秋时。旧都红药犹堪赏，不负风流谢客诗。
答次道学士
作者：刘敞
朝代：宋

世路相逢难自期，江城三岁想琼枝。
宁知邂逅驱千骑，亦復东南寄一麾。
把酒聊同醉乡乐，看花欲后麦秋时。
旧都红药犹堪赏，不负风流谢客诗。
答江丈雨中
作者：刘敞
朝代：宋

繁阴乘炎夏，晦色竟朝暮。
蛟龙困云雷，虎豹病氛雾。
过时畏昏垫，推分纵所遇。
闭阁空自愁，救饥眇无素。
江侯卧闾里，本自济时具。
方与造物游，昔同斯人虑。
作诗破幽愤，极笔纡远慕。
磊落三贤人，千秋如面晤。
道同义相契，未必形影附。
长謡鸡鸣篇，因见君子度。
答江丈雨中
作者：刘敞
朝代：宋

繁阴乘炎夏，晦色竟朝暮。蛟龙困云雷，虎豹病氛雾。过时畏昏垫，推分纵所遇。闭阁空自愁，救饥眇无素。江侯卧闾里，本自济时具。方与造物游，昔同斯人虑。作诗破幽愤，极笔纡远慕。磊落三贤人，千秋如面晤。道同义相契，未必形影附。长谣鸡鸣篇，因见君子度。
答江邻几到颍州见寄并封示晏公送行
作者：刘敞
朝代：宋

日夕风雪佳，相念思乘兴。忽忆君在远，离忧纷难定。入门对新诗，满眼冰玉瑩。因疑君居侧，恍惚不自胜。别来虽无几，日月稍已迸。一苇悲河广，况乃山川迥。远游殊风土，孤响谬群听。常恐吊原宪，夫子叹何病。幸传丞相篇，复见仁者赠。悬知惬真赏，有以誇历聘。何用慰索居，一朝再三咏。
答江邻几到颍州见寄并封示晏公送行
作者：刘敞
朝代：宋

日夕风雪佳，相念思乘兴。
忽忆君在远，离忧纷难定。
入门对新诗，满眼冰玉莹。
因疑君居侧，恍惚不自胜。
别来虽无几，日月稍已迸。
一苇悲河广，况乃山川迥。
远游殊风土，孤响谬羣听。
常恐弔原宪，夫子叹何病。
幸传丞相篇，復见仁者赠。
悬知惬真赏，有以夸历聘。
何用慰索居，一朝再三咏。
答江邻几到颍州见寄并封示晏公送行
作者：刘敞
朝代：宋
体裁：古风

日夕风雪佳，相念思乘兴。忽忆君在远，离忧纷难定。入门对新诗，满眼冰玉莹。因疑君居侧，恍惚不自胜。别来虽无几，日月稍已迸。一苇悲河广，况乃山川迥。远游殊风土，孤响谬群听。常恐吊原宪，夫子叹何病。幸传丞相篇，复见仁者赠。悬知惬真赏，有以誇历聘。何用慰索居，一朝再三咏。
答河中梅龙图
作者：刘敞
朝代：宋
体裁：七言律诗

龙池柳色锁春烟，故国风光此地偏。高下楼台浑浸水，往来车马自随船。举杯醉舞时相属，倚瑟悲歌忽怆然。安敢为文敌金谷，误烦求友赋新篇。
答罗同年忆楸花之作
作者：刘敞
朝代：宋
体裁：七言律诗

勾稽严密不通宾，因见楸花忆去春。当日同僚尝把酒，于今邑子远思人。临安草木皆蒙锦，金谷池塘各斗茵。自笑痴儿了公事，经年不识酒沾唇。
答舅氏时诏不就学官者郡勿举故见督赴期
作者：刘敞
朝代：宋
体裁：古风

飞鸟知深林，潜鱼乐渊浚。升沉久相笑，出处各自殉。漆雕不愿仕，孟子耻独进。轩冕世所荣，吾斯未能信。辟雍焕文章，王国聚英俊。及门足自喜，内省愧多吝。且将事畎亩，亦以乐尧舜。悠悠谢知音，当识斯言讱。
答许待制依韵
作者：刘敞
朝代：宋
体裁：七言律诗

水衡钱朽太仓陈，均逸于藩布上仁。期月政声归卧理，旧邦风物变车邻。怀章昔别江湖永，辞剧由来意气真。召伯甘棠大山赋，去思留得与邦人。
答金陵使君答王待制见寄杂言
作者：刘敞
朝代：宋

阮公青云器，寓意必豪纵。西临广武寄一笑，英雄纷纷竞如梦。有时不能平，途穷即长恸。仕哉咏怀篇，千载共悲讽。金陵昔为帝王居，气象萧索无复馀。长江连天水东注，台城彷佛存邱墟。主人文章谪仙老，感古能无激怀抱。作亭正得山水胜，登临更值风月好。宾客满堂丝竹悲，古今风流自一时。君家夷吾虽有慷慨语，快意未必如君诗。淮水东流千万年，此亭方与淮共传。念君归老庙堂上，未负赓歌留北山。
答金陵使君答王待制见寄杂言
作者：刘敞
朝代：宋

阮公青云器，寓意必豪纵。
西临广武寄一笑，英雄纷纷竞如梦。
有时不能平，途穷即长恸。
仕哉咏怀篇，千载共悲讽。
金陵昔为帝王居，气象萧索无復余。
长江连天水东注，台城彷佛存邱墟。
主人文章谪仙老，感古能无激怀抱。
作亭正得山水胜，登临更值风月好。
宾客满堂丝竹悲，古今风流自一时。
君家夷吾虽有慷慨语，快意未必如君诗。
淮水东流千万年，此亭方与淮共传。
念君归老庙堂上，未负赓歌留北山。
答钟元达觅藕栽二首
作者：刘敞
朝代：宋

红妆翠盖出污涂，水面风吹醉欲扶。自是凌波有仙种，文君莫讶茂陵姝。渐点青钱浮水面，犹将素节混泥沙。送君百顷风潭上，莫笑元非十丈花。
答钟元达觅藕栽二首·其一
作者：刘敞
朝代：宋

红妆翠盖出汚涂，水面风吹醉欲扶。
自是凌波有仙种，文君莫讶茂陵姝。
答钟元达觅藕栽二首·其一
作者：刘敞
朝代：宋

红妆翠盖出污涂，水面风吹醉欲扶。自是凌波有仙种，文君莫讶茂陵姝。
答钟元达觅藕栽二首·其二
作者：刘敞
朝代：宋
体裁：七言绝句

渐点青钱浮水面，犹将素节混泥沙。送君百顷风潭上，莫笑元非十丈花。
答阮逸中允
作者：刘敞
朝代：宋
体裁：七言绝句

天后天先隐姓名，曾闻注易动公卿。穷愁不得无编述，惭愧删诗取正声。
答陈州通判廷评同年
作者：刘敞
朝代：宋

黄门献赋接羣贤，上国知名独累年。
不谓招徕从隗始，至今惭愧在卢前。
簿书几废三余学，绳墨空勤一割铅。
还喜迁乔友声近，高山流水入清絃。
答陈州通判廷评同年
作者：刘敞
朝代：宋

黄门献赋接群贤，上国知名独累年。不谓招徕从隗始，至今惭愧在卢前。簿书几废三馀学，绳墨空勤一割铅。还喜迁乔友声近，高山流水入清弦。
答黄寺丞九月二十一日出郊
作者：刘敞
朝代：宋
体裁：五言律诗

闭关予非用，适野子能谋。勿言雅俗异，卒岁共优游。清诗状景物，秀气豁霜秋。篇终寄一笑，因以缓心忧。
答黄寺丞濠梁杂咏
作者：刘敞
朝代：宋

闭门委余事，久矣卧幽寂。
忽枉临濠篇，如逮问鱼客。
山川尽写仿，人物多在昔。
形倨游自远，善行固无迹。
吁嗟相知晚，起予遽多益。
乃悟文字工，足兼造化力。
荧煌淮夷珠，磊落荆山璧。
他人竭泽求，吾子希世得。
禽微戒轻弹，路暗慎虚掷。
如何忽在此，咏叹生感激。
答黄寺丞濠梁杂咏
作者：刘敞
朝代：宋

闭门委馀事，久矣卧幽寂。忽枉临濠篇，如逮问鱼客。山川尽写仿，人物多在昔。形倨游自远，善行固无迹。吁嗟相知晚，起予遽多益。乃悟文字工，足兼造化力。荧煌淮夷珠，磊落荆山璧。他人竭泽求，吾子希世得。禽微戒轻弹，路暗慎虚掷。如何忽在此，咏叹生感激。
答黄寺丞紫薇五言
作者：刘敞
朝代：宋
体裁：古风

紫薇异众木，名与星垣同。应是天上花，偶然落尘中。艳色丽朝日，繁香散清风。㛹娟虽自喜，幽寂逝将终。主人谪仙籍，浩歌沧浪翁。卜居抗静节，搴秀怜芳丛。猗狔庭中华，固为悦已容。如何又将去，含意默忡忡。青苔侵履綦，摇落知岁穷。独赖君子德，庶几甘棠封。
简深甫
作者：刘敞
朝代：宋

与君一城居，其实跬步间。慊慊不相从，十日俄忽然。一城岂为远，十日岂为短。客子局人事，心与迹相反。而况各异乡，茫茫隔山陂。岁时若奔车，过去谁复推。伊昔厌幽独，愿子东西邻。虽邻尚不觌，何似南北人。人间实如此，千别能一会。兴来即上马，埽塌聊相对。
简深甫
作者：刘敞
朝代：宋

与君一城居，其实跬步间。
慊慊不相从，十日俄忽然。
一城岂为远，十日岂为短。
客子局人事，心与迹相反。
而况各异乡，茫茫隔山陂。
岁时若奔车，过去谁復推。
伊昔厌幽独，愿子东西邻。
虽邻尚不觌，何似南北人。
人间实如此，千别能一会。
兴来即上马，埽塌聊相对。
素屏
作者：刘敞
朝代：宋
体裁：五言律诗

简拙违时好，丹青谢尔工。坐看居士室，想见古人风。当户月常入，过春霜未融。物情忌太白，少自晦尘中。
索米
作者：刘敞
朝代：宋
体裁：五言律诗

索米东方朔，端居陆士衡。书仍闻北阙，赋亦让南伧。感激秋风起，提携夜剑横。南军败王略，谁事请长缨。
红玉谁家女四首
作者：刘敞
朝代：宋

红玉谁家女，双曈如水流。映花看汉使，不觉坠搔头。红玉谁家女，明艳夺青春。羞人不得语，含笑却成嚬。翠霞金缕衣，独立翳斜晖。无奈春风荡，吹人只欲飞。春风能吹衣，不能解人意。使我为朝云，与君从此逝。
红玉谁家女四首·其一
作者：刘敞
朝代：宋
体裁：五言绝句

红玉谁家女，双曈如水流。映花看汉使，不觉坠搔头。
红玉谁家女四首·其三
作者：刘敞
朝代：宋
体裁：五言绝句

翠霞金缕衣，独立翳斜晖。无奈春风荡，吹人只欲飞。
红玉谁家女四首·其二
作者：刘敞
朝代：宋

红玉谁家女，明艳夺青春。羞人不得语，含笑却成嚬。
红玉谁家女四首·其二
作者：刘敞
朝代：宋

红玉谁家女，眀艳夺青春。
羞人不得语，含笑却成嚬。
红玉谁家女四首·其四
作者：刘敞
朝代：宋
体裁：五言绝句

春风能吹衣，不能解人意。使我为朝云，与君从此逝。
纪危
作者：刘敞
朝代：宋

四月河水湍，怒风复相乘。维绝柁亦摧，舟人废其能。中流急回环，顷刻不可胜。性命委自然，岂知所依凭。堤旁多聚观，失色气崩腾。孰不愿引手，而乏钩与绳。嗟我亦天幸，既危乃复兴。追思方厄时，汗出如洗冰。侧闻前此者，覆溺已屡曾。此事通为邦，长民可以惩。因书作长诗，俾不忘战兢。
纪危
作者：刘敞
朝代：宋

四月河水湍，怒风復相乘。
维绝柁亦摧，舟人废其能。
中流急迴环，顷刻不可胜。
性命委自然，岂知所依凭。
堤旁多聚观，失色气崩腾。
孰不愿引手，而乏钩与绳。
嗟我亦天幸，既危乃復兴。
追思方厄时，汗出如洗冰。
侧闻前此者，覆溺已屡曾。
此事通为邦，长民可以惩。
因书作长诗，俾不忘战兢。
纳凉明教台呈太守
作者：刘敞
朝代：宋

台下井泉冰冷滑，城隅川色剑光铓。
多惭簿领相寛假，全得南风一日凉。
纳凉明教台呈太守
作者：刘敞
朝代：宋

榻移随树影，杯侧见山岑。
白鸟渇求水，玄蝉清噪林。
道书无近语，天籁有遗音。
向北新开径，行苔过竹阴。
纳凉明教台呈太守
作者：刘敞
朝代：宋
体裁：五言律诗

榻移随树影，杯侧见山岑。白鸟渴求水，玄蝉清噪林。道书无近语，天籁有遗音。向北新开径，行苔过竹阴。
细雨
作者：刘敞
朝代：宋
体裁：古风

小雨满前轩，浓阴不时卷。随风气潜润，竟日花微泫。池光惨澹昏，楼危依微辨。寒添夕景长，坐逼秋容晚。楚客歌泬寥，吟怀孰云浅。
细雨
作者：刘敞
朝代：宋

细雨春城暗，空郊草色微。峡云朝复暮，沙燕语还飞。柳带柔堪结，梅香冷渐稀。旅游时畏失，数醉得忘归。
细雨
作者：刘敞
朝代：宋

细雨春城暗，空郊草色微。
峡云朝復暮，沙燕语还飞。
柳帯柔堪结，梅香冷渐稀。
旅游时畏失，数醉得忘归。
绝句
作者：刘敞
朝代：宋

青苔满地初晴后，绿树无人昼梦余。
惟有南风旧相识，偷开门户又翻书。
绝句送和弟行东皋兼过献臣二首
作者：刘敞
朝代：宋

落日浓霞辉碧潭，淮南风物似江南。榜船载酒随凫雁，物色诗怀著意探。西风满眼荻飞花，楚泽秋光一半差。庖鳖好期张仲友，捲帆应带海山槎。
绝句送和弟行东皋兼过献臣二首·其一
作者：刘敞
朝代：宋

落日浓霞辉碧潭，淮南风物似江南。
榜船载酒随凫雁，物色诗怀着意探。
绝句送和弟行东皋兼过献臣二首·其一
作者：刘敞
朝代：宋

落日浓霞辉碧潭，淮南风物似江南。榜船载酒随凫雁，物色诗怀著意探。
绝句送和弟行东皋兼过献臣二首·其二
作者：刘敞
朝代：宋

西风满眼荻飞花，楚泽秋光一半差。庖鳖好期张仲友，捲帆应带海山槎。
绝句送和弟行东皋兼过献臣二首·其二
作者：刘敞
朝代：宋

西风满眼荻飞花，楚泽秋光一半差。
庖鼈好期张仲友，捲帆应带海山槎。
续杨十七挽苏子美诗
作者：刘敞
朝代：宋

吾闻苏侯不及识，内嘉孤雄世难得。
文如翻波气龙虎，风云晦明在顷刻。
中间流落似天意，今虽暂困当永适。
忽传长逝既巳矣，知与不知同叹息。
曩者避地金马门，献书着论惊上国。
材豪志剧少所有，倐忽变化不可测。
结交必皆天下士，朝廷见人退自斥。
指挥功名力可取，城郭披露曾不惜。
庙堂诸公交口荐，天子亦称万人敌。
中道龃龉空归来，扁州东浮问损益。
登临姑苏睨沧海，愤叹始觉区中窄。
徉狂烂醉遗日月，欲乘长风挂危席。
安期洪厓殊彷佛，蓬莱方壶定可陟。
浩歌秀句凌斗牛，至今紫气犹融奕。
若人不应逐物化，吴中好事先巳惑。
迩来安知非形解，世上蜉蝣限畛域。
遗编逸藁尚多有，但恐灵物随变匿。
君当收拾藏永久，毋以交情死生易。
续杨十七挽苏子美诗
作者：刘敞
朝代：宋

吾闻苏侯不及识，内嘉孤雄世难得。文如翻波气龙虎，风云晦明在顷刻。中间流落似天意，今虽暂困当永适。忽传长逝既巳矣，知与不知同叹息。曩者避地金马门，献书著论惊上国。材豪志剧少所有，倏忽变化不可测。结交必皆天下士，朝廷见人退自斥。指挥功名力可取，城郭披露曾不惜。庙堂诸公交口荐，天子亦称万人敌。中道龃龉空归来，扁州东浮问损益。登临姑苏睨沧海，愤叹始觉区中窄。徉狂烂醉遗日月，欲乘长风挂危席。安期洪厓殊彷佛，蓬莱方壶定可陟。浩歌秀句凌斗牛，至今紫气犹融奕。若人不应逐物化，吴中好事先巳惑。迩来安知非形解，世上蜉蝣限畛域。遗编逸藁尚多有，但恐灵物随变匿。君当收拾藏永久，毋以交情死生易。
续黄子温读陶渊明诗十首
作者：刘敞
朝代：宋

四海方荡潏，匡山得三隐。若人独秀士，逸响露深蕴。江汉东南流，滔滔未之尽。羽轻鲜知福，地重每贪祸。有以羲皇民，居然北窗卧。此意俗莫悟，将非首阳饿。长梧有高韵，千载不可及。五柳遗世名，于今亦独立。悲哉市朝士，夸竞常汲汲。子綦委天乐，穷达两已忘。九歅尔何知，梱也安得祥。一吟责子篇，千古如相望。追俗情易合，玩奇当企尔。柴桑彼何者，高唱屡在此。县令不俛眉，吾又悲扬子。州县徒劳人，著作非所务。道殊岂自强，气直已多迕。屡招遂长往，归欤彼何暮。昔在八州牧，功业济衰晋。吾闻贤者后，鲜不祚休运。如何竟廖廓，天道盖难问。孟尝实超迈，举世少其并。风流自有钟，若士复孤迥。祖述酒中趣，乃知外家性。吾今乞食士，因咏乞食诗。谅无乞食怨，复想乞食时。贫贱自古然，岂愧世上儿。曩游浔阳郭，怀古怆来暮。不意陈蔡间，起予欣有遇。彼此共一时，怅然感佳句。
续黄子温读陶渊明诗十首·其一
作者：刘敞
朝代：宋

四海方荡潏，匡山得三隐。若人独秀士，逸响露深蕴。江汉东南流，滔滔未之尽。
续黄子温读陶渊明诗十首·其一
作者：刘敞
朝代：宋

四海方荡潏，匡山得三隐。
若人独秀士，逸响露深藴。
江汉东南流，滔滔未之尽。
续黄子温读陶渊明诗十首·其七
作者：刘敞
朝代：宋
体裁：古风

昔在八州牧，功业济衰晋。吾闻贤者后，鲜不祚休运。如何竟廖廓，天道盖难问。
续黄子温读陶渊明诗十首·其三
作者：刘敞
朝代：宋
体裁：古风

长梧有高韵，千载不可及。五柳遗世名，于今亦独立。悲哉市朝士，夸竞常汲汲。
续黄子温读陶渊明诗十首·其九
作者：刘敞
朝代：宋

吾今乞食士，因咏乞食诗。谅无乞食怨，复想乞食时。贫贱自古然，岂愧世上儿。
续黄子温读陶渊明诗十首·其九
作者：刘敞
朝代：宋

吾今乞食士，因咏乞食诗。
谅无乞食怨，復想乞食时。
贫贱自古然，岂愧世上儿。
续黄子温读陶渊明诗十首·其二
作者：刘敞
朝代：宋

羽轻鲜知福，地重毎贪祸。
有以羲皇民，居然北窗卧。
此意俗莫悟，将非首阳饿。
续黄子温读陶渊明诗十首·其二
作者：刘敞
朝代：宋

羽轻鲜知福，地重每贪祸。有以羲皇民，居然北窗卧。此意俗莫悟，将非首阳饿。
续黄子温读陶渊明诗十首·其五
作者：刘敞
朝代：宋
体裁：古风

追俗情易合，玩奇当企尔。柴桑彼何者，高唱屡在此。县令不俛眉，吾又悲扬子。
续黄子温读陶渊明诗十首·其八
作者：刘敞
朝代：宋

孟尝实超迈，举世少其并。风流自有钟，若士复孤迥。祖述酒中趣，乃知外家性。
续黄子温读陶渊明诗十首·其八
作者：刘敞
朝代：宋

孟尝实超迈，举世少其并。
风流自有钟，若士復孤迥。
祖述酒中趣，乃知外家性。
续黄子温读陶渊明诗十首·其六
作者：刘敞
朝代：宋

州县徒劳人，着作非所务。
道殊岂自强，气直已多迕。
屡招遂长往，归欤彼何暮。
续黄子温读陶渊明诗十首·其六
作者：刘敞
朝代：宋

州县徒劳人，著作非所务。道殊岂自强，气直已多迕。屡招遂长往，归欤彼何暮。
续黄子温读陶渊明诗十首·其十
作者：刘敞
朝代：宋
体裁：古风

曩游浔阳郭，怀古怆来暮。不意陈蔡间，起予欣有遇。彼此共一时，怅然感佳句。
续黄子温读陶渊明诗十首·其四
作者：刘敞
朝代：宋

子綦委天乐，穷达两已忘。
九歅尔何知，捆也安得祥。
一吟责子篇，千古如相望。
续黄子温读陶渊明诗十首·其四
作者：刘敞
朝代：宋

子綦委天乐，穷达两已忘。九歅尔何知，梱也安得祥。一吟责子篇，千古如相望。
编杜子美外集
作者：刘敞
朝代：宋

少陵诗笔捷悬河，乱后流传简策譌。
乐自戴公全废坏，书从鲁壁幸增多。
斯文未丧微而显，吾道犹存啸也歌。
病肺悲愁情自失，苦吟时復望江沱。
编杜子美外集
作者：刘敞
朝代：宋

少陵诗笔捷悬河，乱后流传简策讹。乐自戴公全废坏，书从鲁壁幸增多。斯文未丧微而显，吾道犹存啸也歌。病肺悲愁情自失，苦吟时复望江沱。
羊角风
作者：刘敞
朝代：宋
体裁：七言绝句

我似灵鲲初化鹏，径辞北海向南溟。可烦更借扶摇力，已度皋兰望紫庭。
翠钟亭二首
作者：刘敞
朝代：宋

空城风雨晦如秋，漠漠长江天际流。故倚高楼望行色，南山不见使人愁。江外群山如画图，轻烟残雪入荆吴。东风醉问春多少，远郭垂杨十万株。
翠钟亭二首·其一
作者：刘敞
朝代：宋
体裁：七言绝句

空城风雨晦如秋，漠漠长江天际流。故倚高楼望行色，南山不见使人愁。
翠钟亭二首·其二
作者：刘敞
朝代：宋

江外羣山如画图，轻烟残雪入荆吴。
东风醉问春多少，远郭垂杨十万株。
翠钟亭二首·其二
作者：刘敞
朝代：宋

江外群山如画图，轻烟残雪入荆吴。东风醉问春多少，远郭垂杨十万株。
翦楸叶词
作者：刘敞
朝代：宋

凉风天际来，拂我阶前树。
稍惊枝上禽，復堕叶间露。
儿童畏我逢秋悲，刻叶作花矜岁时。
祝我宜秋劝使插，未能免俗復尔为。
鬓边二毛殊不恶，淮南何须伤木落。
胡九龄画牛歌
作者：刘敞
朝代：宋

书契已来有绘事，画牛着牛今始二。
胡生戴氏虽异时，形似之间实兄弟。
鬼神易写狗马难，古人旧语乃信然。
不尔寥寥千万年，笔墨旷绝无比肩。
胡生曾画百一牛，变态曲尽称为尤。
翰林主人题辞古，四海文士歌赋优。
俗情护前喜排后，此事戴嵩未曾有。
会知诵玩无已时，画与胡生俱不朽。
胡九龄画牛歌
作者：刘敞
朝代：宋

书契已来有绘事，画牛著牛今始二。胡生戴氏虽异时，形似之间实兄弟。鬼神易写狗马难，古人旧语乃信然。不尔寥寥千万年，笔墨旷绝无比肩。胡生曾画百一牛，变态曲尽称为尤。翰林主人题辞古，四海文士歌赋优。俗情护前喜排后，此事戴嵩未曾有。会知诵玩无已时，画与胡生俱不朽。
脚冷
作者：刘敞
朝代：宋

践霜脚如脱，知我血气衰。况复齿牙落，鬓边亦有丝。人生会当老，何计迟速为。但愿多美酒，忧来忽如遗。
脚冷
作者：刘敞
朝代：宋

践霜脚如脱，知我血气衰。
况復齿牙落，鬓边亦有丝。
人生会当老，何计迟速为。
但愿多美酒，忧来忽如遗。
自东门泛舟至竹西亭登昆丘入蒙谷戏题二首
作者：刘敞
朝代：宋

汎汎扁舟春水平，缘蘋白芷欲齐生。王孙自喜山中客，莫唱淮南招隐声。万竿苍翠隔晴川，寂寞芜城三百年。此地重闻歌吹发，扬州风物故依然。
自东门泛舟至竹西亭登昆丘入蒙谷戏题二首·其一
作者：刘敞
朝代：宋

汎汎扁舟春水平，缘蘋白芷欲齐生。王孙自喜山中客，莫唱淮南招隐声。
自东门泛舟至竹西亭登昆丘入蒙谷戏题二首·其一
作者：刘敞
朝代：宋

泛泛扁舟春水平，缘苹白芷欲齐生。
王孙自喜山中客，莫唱淮南招隐声。
自东门泛舟至竹西亭登昆丘入蒙谷戏题二首·其二
作者：刘敞
朝代：宋
体裁：七言绝句

万竿苍翠隔晴川，寂寞芜城三百年。此地重闻歌吹发，扬州风物故依然。
自京师泛舟还郡作三首
作者：刘敞
朝代：宋

秋夜何迢迢，一梦八九觉。孤舟寄风雨，短烛才自照。冥冥高云过，寂寂山鬼啸。展转谁与欢，漂泊未可料。昔我自兹迈，春华巧相笑。今我复来此，落叶纷满道。客行无远近，劳苦略同调。一岁再羁旅，人生岂长少。良无二顷田，讵得守蓬藋。昔在马少游，抗志安故土。其后庞德公，迹不践城府。出乘款段马，身与麋鹿伍。乡里称善人，妻子同陇亩。人生资衣食，既足尚何取。致求多赢馀，筋力但自苦。常阴贯秋序，洚水弥平陆。居人逐飞鸟，往往巢树木。四顾何茫茫，江海忽在目。古语乃信然，高陵或为谷。乘桴义无憾，断发忧可辱。弁冕绩禹功，谁其悲濡足。
自京师泛舟还郡作三首·其一
作者：刘敞
朝代：宋

秋夜何迢迢，一梦八九觉。孤舟寄风雨，短烛才自照。冥冥高云过，寂寂山鬼啸。展转谁与欢，漂泊未可料。昔我自兹迈，春华巧相笑。今我复来此，落叶纷满道。客行无远近，劳苦略同调。一岁再羁旅，人生岂长少。良无二顷田，讵得守蓬藋。
自京师泛舟还郡作三首·其一
作者：刘敞
朝代：宋

秋夜何迢迢，一梦八九觉。
孤舟寄风雨，短烛才自照。
冥冥高云过，寂寂山鬼啸。
展转谁与欢，漂泊未可料。
昔我自兹迈，春华巧相笑。
今我復来此，落叶纷满道。
客行无远近，劳苦略同调。
一歳再羁旅，人生岂长少。
良无二顷田，讵得守蓬藋。
自京师泛舟还郡作三首·其三
作者：刘敞
朝代：宋

常阴贯秋序，洚水弥平陆。居人逐飞鸟，往往巢树木。四顾何茫茫，江海忽在目。古语乃信然，高陵或为谷。乘桴义无憾，断发忧可辱。弁冕绩禹功，谁其悲濡足。
自京师泛舟还郡作三首·其三
作者：刘敞
朝代：宋

常阴贯秋序，洚水弥平陆。
居人逐飞鸟，往往巢树木。
四顾何茫茫，江海忽在目。
古语乃信然，高陵或为谷。
乘桴义无憾，断髪忧可辱。
弁冕绩禹功，谁其悲濡足。
自京师泛舟还郡作三首·其二
作者：刘敞
朝代：宋

昔在马少游，抗志安故土。
其后庞德公，迹不践城府。
出乘款段马，身与麋鹿伍。
乡里称善人，妻子同陇亩。
人生资衣食，既足尚何取。
致求多赢余，筋力但自苦。
自京师泛舟还郡作三首·其二
作者：刘敞
朝代：宋

昔在马少游，抗志安故土。其后庞德公，迹不践城府。出乘款段马，身与麋鹿伍。乡里称善人，妻子同陇亩。人生资衣食，既足尚何取。致求多赢馀，筋力但自苦。
自入北界虏人候迓供帐每进益恭少尝至契丹者皆云异他日示陈副使希元
作者：刘敞
朝代：宋

和亲虽复用诸儒，圣德由来北服胡。天子今成大父行，匈奴自号儿单于。女真守燎羯圉马，渤海西道奚前驱。塞外始知汉使贵，留犁挠酒直区区。
自入北界虏人候迓供帐每进益恭少尝至契丹者皆云异他日示陈副使希元
作者：刘敞
朝代：宋

和亲虽復用诸儒，圣德由来北服胡。
天子今成大父行，匈奴自号儿单于。
女真守燎羯圉马，渤海西道奚前驱。
塞外始知汉使贵，留犁挠酒直区区。
自恩平还题嵩台宋隆馆·其一
作者：刘敞
朝代：宋

四山如画古端州，州在西江欲尽头。
谩道江山解留客，老夫归思甚东流。
自淮南移东平兼西路安抚使六月五日初入东界得快雨是时齐鲁久旱欣然作小诗示攽奉世等聊志一时意耳
作者：刘敞
朝代：宋
体裁：七言绝句

东郊问俗拥征辕，天与为霖破郁烦。惭愧泰山云触石，误疑刺史雨随轩。
自西桥至紫温载酒作乐即事呈府公四首
作者：刘敞
朝代：宋

欲暖水流初泛泛，半閒人意正悠悠。清觞自可轻捐日，高管无端吹暮愁。澹烟苍翠笼高树，密竹交加隐曲堤。水调向终人欲醉，夕阳稍近戍楼西。潜鳞畏乐勿复跃，舒雁避船争乱飞。乘兴正须勤一到，会令鱼鸟见忘机。主人宿望功名际，下客素心江海中。舟楫由来归傅说，沧浪元自属渔翁。
自西桥至紫温载酒作乐即事呈府公四首·其一
作者：刘敞
朝代：宋
体裁：七言绝句

欲暖水流初泛泛，半閒人意正悠悠。清觞自可轻捐日，高管无端吹暮愁。
自西桥至紫温载酒作乐即事呈府公四首·其三
作者：刘敞
朝代：宋

潜鳞畏乐勿复跃，舒雁避船争乱飞。乘兴正须勤一到，会令鱼鸟见忘机。
自西桥至紫温载酒作乐即事呈府公四首·其三
作者：刘敞
朝代：宋

潜鳞畏乐勿復跃，舒鴈避船争乱飞。
乘兴正须勤一到，会令鱼鸟见忘机。
自西桥至紫温载酒作乐即事呈府公四首·其二
作者：刘敞
朝代：宋
体裁：七言绝句

澹烟苍翠笼高树，密竹交加隐曲堤。水调向终人欲醉，夕阳稍近戍楼西。
自西桥至紫温载酒作乐即事呈府公四首·其四
作者：刘敞
朝代：宋
体裁：七言绝句

主人宿望功名际，下客素心江海中。舟楫由来归傅说，沧浪元自属渔翁。
自长平至陈州河水绝清
作者：刘敞
朝代：宋

清川百里余，凈渌照空虚。
落日金波荡，微风雾縠舒。
茔心看白石，明目数游鱼。
洗耳非吾事，兹身与世疏。
自长平至陈州河水绝清
作者：刘敞
朝代：宋

清川百里馀，净渌照空虚。落日金波荡，微风雾縠舒。茔心看白石，明目数游鱼。洗耳非吾事，兹身与世疏。
自陕到阙感而成咏
作者：刘敞
朝代：宋
体裁：七言律诗

葱葱气象瞻峣阙，肃肃行装造近畿。钧奏昔年曾梦到，玉关今日是生归。茂林病久迷朝序，宣室人疏慑帝晖。簪履未忘恩再造，不然何路谒彤闱。
至日宴水上呕吐先醉上府公
作者：刘敞
朝代：宋
体裁：七言律诗

南极微阳中夜新，碧池风物晓来春。鼓鼙似动鱼龙伏，旌旆不惊鸥鹭驯。东阁于今待贤士，西曹不意吐车茵。博阳气度平津学，虽贱犹堪颂得人。
至日早起
作者：刘敞
朝代：宋
体裁：七言律诗

至日应添一线长，汉仪忆奉万年觞。鸣珂列炬随丞相，长剑高冠满未央。法从此时瞻玉座，侍臣独许近清光。輶轩今出荒山外，厌见尘沙万里黄。
至日登楼
作者：刘敞
朝代：宋

南极阳生天地新，高楼气色已含春。得无鸿雁翻归翼，应有龙蛇动蛰鳞。亦复书云占楚岁，不辞为寿引湘醇。甘泉从祀虽能赋，怅望钩陈拥北辰。
至日登楼
作者：刘敞
朝代：宋

南极阳生天地新，高楼气色已含春。
得无鸿鴈翻归翼，应有龙蛇动蛰鳞。
亦復书云占楚歳，不辞为寿引湘醇。
甘泉从祀虽能赋，怅望鈎陈拥北辰。
舅氏见索新诗
作者：刘敞
朝代：宋

贱子本不学，大贤宜见疏。奈何手赐教，反谓诗起予。高义终炯然，内惭良阙如。得非鲁仲尼，不废狂接舆。羁旅习荆楚，荒唐存简书。敢惊和者稀，长恐岁已徂。云汉回天章，图书秘石渠。琼瑶落咳唾，寒暑随吹嘘。百年渭阳悲，万古秦风馀。嗟我送舅氏，终焉非路车。
舅氏见索新诗
作者：刘敞
朝代：宋

贱子本不学，大贤宜见疏。
奈何手赐教，反谓诗起予。
高义终炯然，内惭良阙如。
得非鲁仲尼，不废狂接舆。
羁旅习荆楚，荒唐存简书。
敢惊和者稀，长恐歳已徂。
云汉回天章，图书秘石渠。
琼瑶落咳唾，寒暑随吹嘘。
百年渭阳悲，万古秦风余。
嗟我送舅氏，终焉非路车。
舍弟东还病中口占七言奉寄景仁彝唐公甫
作者：刘敞
朝代：宋

眼暗头昏逾十旬，涔涔终岁发华新。幽如羑里迷天路，醉似中山与鬼邻。闭阁却怜廷掾力，废书弥信道家淳。修门已后君无恙，试枉招魂慰满身。
舍弟东还病中口占七言奉寄景仁彝唐公甫
作者：刘敞
朝代：宋

眼暗头昏逾十旬，涔涔终岁髮华新。
幽如羑里迷天路，醉似中山与鬼邻。
闭阁郄怜廷掾力，废书弥信道家淳。
修门已后君无恙，试枉招魂慰满身。
舍弟及杨十七尊兄同年登科贺彦文
作者：刘敞
朝代：宋
体裁：五言律诗

紫禁过从密，青云步武通。文章一朝盛，兄弟两家同。结绶轻萧育，忘年似孔融。相看各相喜，安得恨途穷。
舟中夜饮忆和弟联句
作者：刘敞
朝代：宋

人生如浮云，聚散苦不定。
向来诗酒欢，虽唱谁与应。
蟋蟀鸣在户，玉衡逼冬孟。
悠悠千里思，寂寂中夜静。
岂曰无他人，不如我同姓。
吁嗟繋名利，有若置机阱。
窘然尘埃中，耻无六翮劲。
访戴舟已惭，攀嵇驾难命。
临觞置不饮，引领起独咏。
莽莽天地昏，谁知我心怲。
舟次颍上寄贡甫
作者：刘敞
朝代：宋

我诗持寄君，宛在汝水浔。
君诗欲寄我，苍茫烟浪深。
寒水争赴壑，驶流激清音。
扁舟泝游往，寂寞嗟独寻。
颍烟稍塞望，淮月初清心。
恨无知赏同，樽酒谁献斟。
相思意不极，宛抑诉鸣琴。
晓灯半明灭，抱膝成苦吟。
舟次颍上寄贡甫
作者：刘敞
朝代：宋

我诗持寄君，宛在汝水浔。君诗欲寄我，苍茫烟浪深。寒水争赴壑，驶流激清音。扁舟溯游往，寂寞嗟独寻。颍烟稍塞望，淮月初清心。恨无知赏同，樽酒谁献斟。相思意不极，宛抑诉鸣琴。晓灯半明灭，抱膝成苦吟。
芍药
作者：刘敞
朝代：宋
体裁：五言排律

溱洧洵吁乐，维阳厥草夭。传闻多失实，看尽谩无聊。婉娩春阳谢，中开道路遥。谁移化工巧，忽是物华饶。跗萼晴相照，芳春暖并飘。波翻蜀江锦，霞萃赤城标。
芍药
作者：刘敞
朝代：宋

跗蕚晴相照，芳香暖竞飘。
波翻蜀地锦，霞萃赤城标。
芙蓉池
作者：刘敞
朝代：宋

绿华清盖满方塘，雨洒风吹着处香。
浄埽钓矶双树下，醉攲凉枕弄秋光。
芙蓉池
作者：刘敞
朝代：宋

绿华清盖满方塘，雨洒风吹著处香。净埽钓矶双树下，醉攲凉枕弄秋光。
芜城閒望二首
作者：刘敞
朝代：宋

幽寻古城上，秋景日悽悽。落照映原没，阴虫当路啼。隋宫变芜蔓，楚分失端倪。自是伤亡国，非关醉眼迷。春草忽更绿，荒城阴雾滋。风存鲍昭赋，秋益宋生悲。慨想秦兵出，传闻羽檄驰。江湖岁将晚，空羡逐鸱夷。
芜城閒望二首·其一
作者：刘敞
朝代：宋
体裁：五言律诗

幽寻古城上，秋景日悽悽。落照映原没，阴虫当路啼。隋宫变芜蔓，楚分失端倪。自是伤亡国，非关醉眼迷。
芜城閒望二首·其二
作者：刘敞
朝代：宋
体裁：五言律诗

春草忽更绿，荒城阴雾滋。风存鲍昭赋，秋益宋生悲。慨想秦兵出，传闻羽檄驰。江湖岁将晚，空羡逐鸱夷。
芦泉
作者：刘敞
朝代：宋

吾山会雨泽，汗漫千里秋。
不如芦泉水，来入城中流。
经营万余家，澄澈去无际。
我乐与众同，泉能起人意。
泉旁宜嘉林，时多桐与梓。
泉间宜美鱼，时有鲂与鲤。
谁能捐万事，来我泉上居。
我欲解章绶，从之泉上渔。
芦泉
作者：刘敞
朝代：宋

吾山会雨泽，汗漫千里秋。不如芦泉水，来入城中流。经营万馀家，澄澈去无际。我乐与众同，泉能起人意。泉旁宜嘉林，时多桐与梓。泉间宜美鱼，时有鲂与鲤。谁能捐万事，来我泉上居。我欲解章绶，从之泉上渔。
花屿
作者：刘敞
朝代：宋
体裁：五言绝句

孤屿曲池中，芳菲四面同。春愁随雀舫，缭绕未曾穷。
芷亭
作者：刘敞
朝代：宋
体裁：五言律诗

籍甚离骚后，芬芬楚泽滨。移根烦老圃，比兴得佳人。秀色谁与玩，清香不自珍。吾庐故可爱，况及物华春。
苍筤源
作者：刘敞
朝代：宋

日出江气暖，步行村落间。偶逢苍筤息，若在山中閒。绿筱既蒙密，清波自回环。初疑人迹绝，久有笑语諠。脱足涉涧水，隔林叩柴关。主人疏世事，相见亦欢然。稍觉耳目旷，久之遂忘还。归来诧舟子，适过武陵源。
苍筤源
作者：刘敞
朝代：宋

日出江气暖，步行村落间。
偶逢苍筤息，若在山中閒。
绿篠既蒙密，清波自回环。
初疑人迹绝，久有笑语諠。
脱足涉涧水，隔林叩柴关。
主人疏世事，相见亦欢然。
稍觉耳目旷，久之遂忘还。
归来诧舟子，适过武陵源。
苏安上之淮南十八舍弟之河北十九舍弟之汉中皆会予赋三韵为送
作者：刘敞
朝代：宋
体裁：古风

携手常苦难，倾盖不易得。今宵四面坐，明日异乡客。秋风楚怀悲，出处各努力。
苦寒行
作者：刘敞
朝代：宋

驱马涉长碛，千里径无草。
天寒日光淡，积雪常杲杲。
劲风裂肌肤，狐狢甚鲁缟。
况我被甲铠，寝迟起常早。
崔嵬陟高山，日落尚远道。
人生各有命，岂惮事遐讨。
饮冰伤心骨，重研如巨枣。
义深自最励，身贱宁要好。
亲戚何可逢，功名未自保。
少年慕壮健，我独贵疏老。
苦寒行
作者：刘敞
朝代：宋

驱马涉长碛，千里径无草。天寒日光淡，积雪常杲杲。劲风裂肌肤，狐貉甚鲁缟。况我被甲铠，寝迟起常早。崔嵬陟高山，日落尚远道。人生各有命，岂惮事遐讨。饮冰伤心骨，重研如巨枣。义深自最励，身贱宁要好。亲戚何可逢，功名未自保。少年慕壮健，我独贵疏老。
苦雨
作者：刘敞
朝代：宋

东风十日不肯回，浓云猛雨无时开。
纷然万瓦垂组练，忽变百里吹尘埃。
河鱼无翼蹈平陆，水鸟哺子升高台。
羲和送日不竟夜，阳乌翅湿方摧頽。
腐薪数吹不堪湿，灵井已满无用汲。
大衢泥潦安得出，败瓦漏缺端愁入。
街头红粟更腾踊，岁晏敝裘方缀缉。
黄花荧荧独不忧，怅然为尔临风立。
苦雨
作者：刘敞
朝代：宋

东风十日不肯回，浓云猛雨无时开。纷然万瓦垂组练，忽变百里吹尘埃。河鱼无翼蹈平陆，水鸟哺子升高台。羲和送日不竟夜，阳乌翅湿方摧颓。腐薪数吹不堪湿，灵井已满无用汲。大衢泥潦安得出，败瓦漏缺端愁入。街头红粟更腾踊，岁晏敝裘方缀缉。黄花荧荧独不忧，怅然为尔临风立。
苦雨二首
作者：刘敞
朝代：宋

洪河滔冀州，大陆日夜摧。天时普阴沴，飞雨皆北来。崩腾乱云雾，顷刻不暂开。通衢为深渊，高堂生苍苔。稼穑日以没，民生一何哀。微禹既已矣，我其为鱼哉。独坐空堂上，漏湿无与娱。晨炊烟不然，败灶将生鱼。被服蛙蠙衣，出入螺蚌居。里闾杳相绝，滔滔水渐车。安得双羽翰，超然谢泥涂。
苦雨二首·其一
作者：刘敞
朝代：宋
体裁：古风

洪河滔冀州，大陆日夜摧。天时普阴沴，飞雨皆北来。崩腾乱云雾，顷刻不暂开。通衢为深渊，高堂生苍苔。稼穑日以没，民生一何哀。微禹既已矣，我其为鱼哉。
苦雨二首·其二
作者：刘敞
朝代：宋

独坐空堂上，漏湿无与娱。晨炊烟不然，败灶将生鱼。被服蛙蠙衣，出入螺蚌居。里闾杳相绝，滔滔水渐车。安得双羽翰，超然谢泥涂。
苦雨二首·其二
作者：刘敞
朝代：宋

独坐空堂上，漏湿无与娱。
晨炊烟不然，败竈将生鱼。
被服蛙蠙衣，出入螺蚌居。
里闾杳相绝，滔滔水渐车。
安得双羽翰，超然谢泥涂。
苦雪
作者：刘敞
朝代：宋

积雪冥冥春不淹，流光骤去十之三。根拳枝折物可念，衣敝履穿吾自堪。天枢回环错寒燠，地轴开阖差朔南。乾坤密移世莫测，安得辨士能剧谈。
苦雪
作者：刘敞
朝代：宋

积雪冥冥春不淹，流光骤去十之三。
根拳枝折物可念，衣敝履穿吾自堪。
天枢回环错寒燠，地轴开阖差朔南。
干坤密移世莫测，安得辨士能剧谈。
茶山送道粹
作者：刘敞
朝代：宋
体裁：五言律诗

海上相逢少，山中别恨多。浮云自向阙，秋水更增波。携手意不尽，班荆情若何。徘徊强一醉，且勿奏骊歌。
荆州儿歌
作者：刘敞
朝代：宋

都卢小儿歌且舞，口吹鸣笛手击鼓。
日落羣游尘土中，噭咷不分巴与楚。
年年送腊迎春光，家家相随夜开户。
嗟汝儿曹舞更歌，及尔不为如老何。
荆州儿歌
作者：刘敞
朝代：宋

都卢小儿歌且舞，口吹鸣笛手击鼓。日落群游尘土中，噭咷不分巴与楚。年年送腊迎春光，家家相随夜开户。嗟汝儿曹舞更歌，及尔不为如老何。
草虫扇子
作者：刘敞
朝代：宋

洒落烟纨薄，肖翘物象奇。坐愁冰鉴释，深恐夏虫疑。
草虫扇子
作者：刘敞
朝代：宋

洒落烟纨薄，肖翘物象奇。
坐愁冰鑑释，深恐夏虫疑。
荐福寺竹亭
作者：刘敞
朝代：宋
体裁：五言律诗

兹亭四时好，秀色映长松。静境非千亩，幽人如素封。吹声偏洗耳，暑昼亦成冬。暂到还忘返，心知叔夜慵。
荒田行
作者：刘敞
朝代：宋

大农弃田避征役，小农挈家就兵籍。
良田茫茫少耕者，秋来雨止生荆棘。
县官募兵有着令，募兵如率官有庆。
从今无復官劝农，还逐鱼盐作亡命。
荒田行
作者：刘敞
朝代：宋

大农弃田避征役，小农挈家就兵籍。良田茫茫少耕者，秋来雨止生荆棘。县官募兵有著令，募兵如率官有庆。从今无复官劝农，还逐鱼盐作亡命。
荷华
作者：刘敞
朝代：宋
体裁：五言律诗

水国非人境，芙蕖五月秋。乱香清宿醉，浓艳破征愁。鱼戏都堪数，鸥飞绝自由。会须穷一赏，诘曲任扁舟。
荼蘼二首
作者：刘敞
朝代：宋

琼林殿侧玉钩栏，雪覆新花四月闲。密影酡容千客坐，柔条何啻万龙蟠。明红暗紫竞芬菲，送尽东风不自知。占得馀香慰愁眼，百芳无得似荼蘼。
荼蘼二首·其一
作者：刘敞
朝代：宋

琼林殿侧玉鈎栏，雪覆新花四月闲。
密影酡容千客坐，柔条何啻万龙蟠。
荼蘼二首·其一
作者：刘敞
朝代：宋

琼林殿侧玉钩栏，雪覆新花四月闲。密影酡容千客坐，柔条何啻万龙蟠。
荼蘼二首·其二
作者：刘敞
朝代：宋

明红暗紫竞芬菲，送尽东风不自知。
占得余香慰愁眼，百芳无得似荼蘼。
荼蘼二首·其二
作者：刘敞
朝代：宋

明红暗紫竞芬菲，送尽东风不自知。占得馀香慰愁眼，百芳无得似荼蘼。
莲池
作者：刘敞
朝代：宋
体裁：五言绝句

东池种莲子，红白间稀疏。夏木阴成后，君看锦不如。
菊花枕
作者：刘敞
朝代：宋

鲜鲜秋菊花，粲粲黄金钱。
采掇时苦晚，弃遗情所怜。
道人教为枕，示可以延年。
早昧摄生术，恐为多病纒。
又从省俗事，视听苦不便。
往往发昏愦，未知所除蠲。
但使寐无觉，不谓药可痊。
今者诚有遇，秘之慎其传。
愈风得难老，高卧齐古贤。
作诗叙终始，物薄戒轻捐。
菊花枕
作者：刘敞
朝代：宋

鲜鲜秋菊花，粲粲黄金钱。采掇时苦晚，弃遗情所怜。道人教为枕，示可以延年。早昧摄生术，恐为多病缠。又从省俗事，视听苦不便。往往发昏愦，未知所除蠲。但使寐无觉，不谓药可痊。今者诚有遇，秘之慎其传。愈风得难老，高卧齐古贤。作诗叙终始，物薄戒轻捐。
菖蒲
作者：刘敞
朝代：宋
体裁：诗

香清自足爱，味厚非所伦。如何缺缺徒，反以花为真。花奇不可见，举世皆忌辛。谁将擢仙骨，愿比芝苗珍。
萤
作者：刘敞
朝代：宋

翩翩岂自知，历历眩羣飞。
故作穿疏牖，时来鍳薄帷。
助明清夜永，除害一身微。
秋草隋宫路，茫茫旧赏非。
萤
作者：刘敞
朝代：宋

翩翩岂自知，历历眩群飞。故作穿疏牖，时来鉴薄帷。助明清夜永，除害一身微。秋草隋宫路，茫茫旧赏非。
萧山舍弟将发南都以诗候之
作者：刘敞
朝代：宋

闻道双飞舄，看来万里流。
传声淮口渡，审侯越侬讴。
霜蟹人人得，春醪盎盎浮。
襄贲差不恶，须汝共销忧。
萧山舍弟将发南都以诗候之
作者：刘敞
朝代：宋

闻道双飞舄，看来万里流。传声淮口渡，审候越侬讴。霜蟹人人得，春醪盎盎浮。襄贲差不恶，须汝共销忧。
萱花
作者：刘敞
朝代：宋

种萱不种兰，自谓忧可忘。
绿叶何萋萋，春愁更茫茫。
董相
作者：刘敞
朝代：宋
体裁：七言绝句

江都治后徙胶西，衰老诸侯等弃之。为问平津相天下，尚开东阁欲宾谁。
葵花
作者：刘敞
朝代：宋
体裁：七言绝句

白露清风催八月，紫兰红叶共凄凉。黄花冷淡无人看，独自倾心向太阳。
蒋生
作者：刘敞
朝代：宋

仙翁弃妻子，往为壶中客。
玉棺竟未掩，人世已成昔。
白云无回期，三径灭余迹。
犹传有青鸟，往往寄消息。
蒋生
作者：刘敞
朝代：宋

仙翁弃妻子，往为壶中客。玉棺竟未掩，人世已成昔。白云无回期，三径灭馀迹。犹传有青鸟，往往寄消息。
蒙某借示新诗不胜叹服辄妄作五言一首以志欣慕
作者：刘敞
朝代：宋

元化陶钧外，中枢斗极边。济时俱陟降，均逸暂蕃宣。近辅城连十，东方骑累千。亲欢主于适，时论老而传。养志古何有，承颜能浩然。君羹鼎味在，綵服衮衣联。德表真希世，天伦略比肩。名今万石最，学肯一经专。相戒南陔养，赓歌棠树篇。埙篪盛迭奏，金玉烂相鲜。锡类迂深眷，怀归私自怜。一闻诗礼意，特悟昔人贤。
蒙某借示新诗不胜嘆服辄妄作五言一首以志欣慕
作者：刘敞
朝代：宋

元化陶钧外，中枢斗极边。
济时俱陟降，均逸暂蕃宣。
近辅城连十，东方骑累千。
亲欢主于适，时论老而传。
养志古何有，承颜能浩然。
君羮鼎味在，綵服衮衣聫。
德表真希世，天伦略比肩。
名今万石最，学肯一经专。
相戒南陔养，赓歌棠树篇。
埙箎盛迭奏，金玉烂相鲜。
锡类迂深眷，怀归私自怜。
一闻诗礼意，特悟昔人贤。
蒙示容斋诗辄为五言仰续逸唱
作者：刘敞
朝代：宋

达人与道运，投迹系所逢。在治信若凤，处幽固犹龙。外物纷屡变，中扃豁兼容。乃知云梦区，未足婴其胸。明公蹈康济，兹世已陶镕。优游就偃息，暇豫奏时雍。高斋危舍字，数亩环崇墉。虚轩便炎夏，奥室宜隆冬。采真混出处，造适观羲农。玩名肆独乐，怙势轻万钟。越人起丹穴，子房去赤松。材为用见循，道以世难从。古事何昭昭，斯民积颙颙。独应甘棠树，方使来者封。
蒙示容斋诗辄为五言仰续逸唱
作者：刘敞
朝代：宋

达人与道运，投迹繫所逢。
在治信若鳯，处幽固犹龙。
外物纷屡变，中扃豁兼容。
乃知云梦区，未足婴其胸。
明公蹈康济，兹世已陶镕。
优游就偃息，暇豫奏时雍。
高斋危舍字，数亩环崇墉。
虚轩便炎夏，奥室宜隆冬。
采真混出处，造适观羲农。
玩名肆独乐，怙势轻万钟。
越人起丹穴，子房去赤松。
材为用见循，道以世难从。
古事何昭昭，斯民积颙颙。
独应甘棠树，方使来者封。
蒲三首
作者：刘敞
朝代：宋

青青水中蒲，根叶自勾带。今我不如彼，望君万里外。青青水中蒲，秀色宜三春。常苦秋气早，飘飘悲路人。青青水中蒲，谁能移之陆。妇人系所徇，憔悴甘独宿。
蒲三首·其一
作者：刘敞
朝代：宋
体裁：五言绝句

青青水中蒲，根叶自勾带。今我不如彼，望君万里外。
蒲三首·其三
作者：刘敞
朝代：宋

青青水中蒲，谁能移之陆。妇人系所徇，憔悴甘独宿。
蒲三首·其三
作者：刘敞
朝代：宋

青青水中蒲，谁能移之陆。
妇人繫所徇，憔悴甘独宿。
蒲三首·其二
作者：刘敞
朝代：宋
体裁：五言绝句

青青水中蒲，秀色宜三春。常苦秋气早，飘飘悲路人。
蒲萄
作者：刘敞
朝代：宋

蒲萄本自凉州域，汉使移根植中国。凉州路绝无遗民，蒲萄更为中国珍。九月肃霜初熟时，宝珰碌碌珠累累。冻如玉醴甘如饴，江南萍实聊等夷。汉时曾用酒一斛，便能用得凉州牧。汉薄凉州绝可怪，今看凉州若天外。
蒲萄
作者：刘敞
朝代：宋

蒲萄本自凉州域，汉使移根植中国。
凉州路绝无遗民，蒲萄更为中国珍。
九月肃霜初熟时，宝珰碌碌珠纍纍。
冻如玉醴甘如饴，江南萍实聊等夷。
汉时曾用酒一斛，便能用得凉州牧。
汉薄凉州绝可怪，今看凉州若天外。
虎丘和孙少述
作者：刘敞
朝代：宋
体裁：七言绝句

昆阆乘沙不可攀，蓬莱涉海去无还。宁知胜绝神仙境，近在青林绀宇间。
蚁斗
作者：刘敞
朝代：宋
体裁：五言律诗

扰扰嗟何急，营营若有侵。由来穴知雨，非尔旱为霖。王霸强并弱，兴亡古到今。愿君推达观，安得异机心。
蜀冈南麓
作者：刘敞
朝代：宋
体裁：古风

山深行易迷，南麓偶清旷。鸡犬鸣谷中，樵童戏岩上。茅茨肖浮居，牖户相背向。竹径通往来，清阴亦弥望。白头三四老，相见语欢畅。心疑避世子，形迹一何放。行将从之游，自恨苦羁鞅。不能问姓名，聊作招隐唱。
蝉
作者：刘敞
朝代：宋
体裁：五言律诗

微躯定谁恨，清啸不知劳。屈宋悲秋苦，夷齐卧隐高。风林含咽绝，露叶动萧骚。何必催摇落，人今已二毛。
螳螂
作者：刘敞
朝代：宋
体裁：五言律诗

玄蝉无所营，风露正凄清。执翳机何密，当车勇自轻。将迷黄雀患，已变玉琴声。得丧还相召，南华所以惊。
蟋蟀
作者：刘敞
朝代：宋
体裁：古风

七月鸣在野，八月鸣在宇。九月登我堂，十月入床下。滔滔岁方晏，促促声亦苦。悲秋不悲己，终夜如独语。时俗有新声，谁能一听汝。
行吟三清墀中示雷生
作者：刘敞
朝代：宋
体裁：七言绝句

翠柏高松雨后新，薄寒初起地无尘。自披鹤氅吟诗句，何必神仙更有人。
行诣扬州寿宁寺
作者：刘敞
朝代：宋

隋宫老荆棘，淮地阻山川。
天子周王狩，诸侯楚社迁。
宿军江水上，休甲古城边。
清跸乃过此，高台亦宛然。
殿空生影响，画古剥丹玄。
缺甃惊跳鲋，遗碑失纪年。
废兴真可感，耆旧毎多传。
一咏芜城作，斜阳闻暮蝉。
行诣扬州寿宁寺
作者：刘敞
朝代：宋

隋宫老荆棘，淮地阻山川。天子周王狩，诸侯楚社迁。宿军江水上，休甲古城边。清跸乃过此，高台亦宛然。殿空生影响，画古剥丹玄。缺甃惊跳鲋，遗碑失纪年。废兴真可感，耆旧每多传。一咏芜城作，斜阳闻暮蝉。
袁本初
作者：刘敞
朝代：宋
体裁：七言绝句

横刀长揖紫廷中，健者宁须属董公。郿坞然脐直假手，始知天下有英雄。
袁真人祠
作者：刘敞
朝代：宋
体裁：五言绝句

绛节朝何所，白蜺空此堂。神仙讵学得，客到彊焚香。
裴殿丞访别说春秋期岁初復来
作者：刘敞
朝代：宋
体裁：五言律诗

吾衰不梦周，知我在春秋。斯道宜未坠，夫公能见求。相看头可白，感别岁空遒。念子期鸡黍，母怀汗漫游。
褒信新蔡两令言飞蝗所过有大鸟如鹳数千为羣啄食皆尽幕府从事往按视如言因作短歌记其实
作者：刘敞
朝代：宋

广州奇禽鸿鹄羣，劲羽长翼飞蔽云。
啸俦命侣自其职，饮水栖林余不闻。
今年飞蝗起东国，所过田畴畏蚕食。
神假之手天诱衷，此鸟乃能去螟贼。
数十百千如合围，搜原剔薮无孑遗。
历寻古记未曾有，细察物理尤应稀。
忆昔虞舜德动天，象为耕地鸟耘田。
圣时多瑞亦宜尔，请学春秋书有年。
褒信新蔡两令言飞蝗所过有大鸟如鹳数千为群啄食皆尽幕府从事往按视如言因作短歌记其实
作者：刘敞
朝代：宋

广州奇禽鸿鹄群，劲羽长翼飞蔽云。啸俦命侣自其职，饮水栖林馀不闻。今年飞蝗起东国，所过田畴畏蚕食。神假之手天诱衷，此鸟乃能去螟贼。数十百千如合围，搜原剔薮无孑遗。历寻古记未曾有，细察物理尤应稀。忆昔虞舜德动天，象为耕地鸟耘田。圣时多瑞亦宜尔，请学春秋书有年。
西域请平三首
作者：刘敞
朝代：宋

西域请都护，崆峒献凯歌。两阶增羽籥，万里肃山河。甲第旃裘少，春宫苜蓿多。雌雄双匣剑，弃置欲如何。禦戎传上策，不战屈人兵。遂断匈奴臂，何须万里城。出车非远略，高枕得升平。战骨翻空死，吁嗟壮士名。单于贪汉物，中国避天骄。赐予金银贵，行来玉帛遥。悲伤贾太傅，慷慨霍嫖姚。恸哭辞新第，英雄未可招。
西域请平三首·其一
作者：刘敞
朝代：宋
体裁：五言律诗

西域请都护，崆峒献凯歌。两阶增羽籥，万里肃山河。甲第旃裘少，春宫苜蓿多。雌雄双匣剑，弃置欲如何。
西域请平三首·其三
作者：刘敞
朝代：宋
体裁：五言律诗

单于贪汉物，中国避天骄。赐予金银贵，行来玉帛遥。悲伤贾太傅，慷慨霍嫖姚。恸哭辞新第，英雄未可招。
西域请平三首·其二
作者：刘敞
朝代：宋

御戎传上策，不战屈人兵。
遂断匈奴臂，何须万里城。
出车非远略，高枕得昇平。
战骨翻空死，吁嗟壮士名。
西域请平三首·其二
作者：刘敞
朝代：宋

禦戎传上策，不战屈人兵。遂断匈奴臂，何须万里城。出车非远略，高枕得升平。战骨翻空死，吁嗟壮士名。
西戎乞降
作者：刘敞
朝代：宋
体裁：五言律诗

南国传消息，西戎送好音。怀柔知帝力，启佑亦天心。御酒葡萄远，离宫苜蓿深。仍闻编旧里，五岳望君临。
西戎行
作者：刘敞
朝代：宋

吾闻圣人之兵有不战，不战之胜善之善。况复良将握天威，西戎虽强安得擅。忆昔属国羽书闻，中宴彻酒诏图勋。丞相陈谋御史请，独可遣将诛其君。吏民诖误不足治，我以威德周无垠。尚书侍郎尽明哲，秉钺载旆如火烈。羽林积卒明号令，贼兵蹙戚忧巢穴。方春缓诛已偷息，天不假易行剿绝。太常请献象功舞，史臣愿勒西山岊。悬头藁街敕狂慢，积粟金城抚疲苶。西戎行，告尔勿逆果自坑，百蛮来威天下平。
西戎行
作者：刘敞
朝代：宋

吾闻圣人之兵有不战，不战之胜善之善。
况復良将握天威，西戎虽强安得擅。
忆昔属国羽书闻，中宴彻酒诏图勋。
丞相陈谋御史请，独可遣将诛其君。
吏民诖误不足治，我以威德周无垠。
尚书侍郎尽明哲，秉钺载旆如火烈。
羽林积卒眀号令，贼兵蹙戚忧巢穴。
方春缓诛已偷息，天不假易行剿绝。
太常请献象功舞，史臣愿勒西山岊。
悬头藁街敕狂慢，积粟金城抚疲苶。
西戎行，告尔勿逆果自坑，百蛮来威天下平。
西掖闻莺
作者：刘敞
朝代：宋
体裁：七言绝句

宫树阴阴翠盖成，熏风尽日语流莺。秪应欲助归田兴，故作林间旧友声。
西楚
作者：刘敞
朝代：宋
体裁：七言绝句

楚割淮西自不轻，元王宾客亦洪生。重捐醴酒迷高士，末路翻亡五千城。
西楼
作者：刘敞
朝代：宋

西楼独上不能回，绕郭新花正盛开。谁信不曾骑马出，春光自到眼前来。
西楼
作者：刘敞
朝代：宋

西楼独上不能迴，遶郭新花正盛开。
谁信不曾骑马出，春光自到眼前来。
西浦阻雨
作者：刘敞
朝代：宋
体裁：五言律诗

黑云连海面，急雨涨淮潮。稍稍州渚没，昏昏城郭遥。畏涂仗忠信，高举幸扶摇。不作图南兴，谁当慰寂寥。
西郊候客
作者：刘敞
朝代：宋

西郊逢故人，倾盖暂相亲。
车马有行色，衣裳栖洛尘。
问笻出冉筰，询道自峨岷。
却话别时意，悠然已四春。
西郊候客
作者：刘敞
朝代：宋

西郊逢故人，倾盖暂相亲。车马有行色，衣裳栖洛尘。问筇出冉笮，询道自峨岷。却话别时意，悠然已四春。
西阳池新舟邀府公游泛
作者：刘敞
朝代：宋

昔贤济川意，固与斯人共。旷代属明德，至乐下及众。池台固旧赏，舟楫为新用。忽疑江湖景，稍信风澜纵。追参凫雁泳，历览鱼鳖动。颇已寓高兴，矧今结舆诵。啸歌一时适，顾盻万全重。好勇知未能，乘桴自欣从。
西阳池新舟邀府公游泛
作者：刘敞
朝代：宋

昔贤济川意，固与斯人共。
旷代属明德，至乐下及众。
池台固旧赏，舟楫为新用。
忽疑江湖景，稍信风澜纵。
追参鳬雁泳，历览鱼鼈动。
颇已寓高兴，矧今结舆诵。
啸歌一时适，顾盻万全重。
好勇知未能，乘桴自欣从。
西风
作者：刘敞
朝代：宋
体裁：五言律诗

西风木叶下，远想洞庭秋。物色摧年老，天时助客愁。李衡千树橘，张翰一渔舟。亦自人间乐，功名安足谋。
见召西阳池泛舟仍示雅章因成二绝希笑览也
作者：刘敞
朝代：宋

画舫欲随波上下，行人先似水西东。翠萍却是多情物，漂泊不离芳沼中。习池几度共芳菲，烂醉池头到落晖。临去主人虽不召，山公能不少依依。
见召西阳池泛舟仍示雅章因成二绝希笑览也·其一
作者：刘敞
朝代：宋
体裁：七言绝句

画舫欲随波上下，行人先似水西东。翠萍却是多情物，漂泊不离芳沼中。
见召西阳池泛舟仍示雅章因成二绝希笑览也·其二
作者：刘敞
朝代：宋
体裁：七言绝句

习池几度共芳菲，烂醉池头到落晖。临去主人虽不召，山公能不少依依。
观儿童逐兔辄失之戏呈希元二首
作者：刘敞
朝代：宋

碧眼儿童誇绝伦，竞驰奔兔蹙飞尘。俯身捷下重冈去，空听弦歌不见人。满目苍山宿草衰，雪残深谷正多岐。莫将弓箭穷飞走，笑杀黄须邺下儿。
观儿童逐兔辄失之戏呈希元二首·其一
作者：刘敞
朝代：宋

碧眼儿童夸绝伦，竞驰犇兔蹙飞尘。
俯身捷下重冈去，空听弦歌不见人。
观儿童逐兔辄失之戏呈希元二首·其一
作者：刘敞
朝代：宋

碧眼儿童誇绝伦，竞驰奔兔蹙飞尘。俯身捷下重冈去，空听弦歌不见人。
观儿童逐兔辄失之戏呈希元二首·其二
作者：刘敞
朝代：宋

满目苍山宿草衰，雪残深谷正多岐。莫将弓箭穷飞走，笑杀黄须邺下儿。
观儿童逐兔辄失之戏呈希元二首·其二
作者：刘敞
朝代：宋

满目苍山宿草衰，雪残深谷正多岐。
莫将弓箭穷飞走，笑杀黄鬚邺下儿。
观冲卿所试诗赋贺府君
作者：刘敞
朝代：宋

斗城烟雾隔金銮，日破轻阴玉滴寒。捷笔补天凌造化，高文惊世涌波澜。梦成白凤飞鸣远，功就丹梯步武宽。回首蓬莱笑清浅，春风前后发芝兰。
观冲卿所试诗赋贺府君
作者：刘敞
朝代：宋

斗城烟雾隔金銮，日破轻阴玉滴寒。
捷笔补天凌造化，高文惊世涌波澜。
梦成白鳯飞鸣远，功就丹梯步武寛。
回首蓬莱笑清浅，春风前后发芝兰。
观南戍士卒作乐
作者：刘敞
朝代：宋
体裁：五言律诗

箫鼓军中乐，旌旗岁晚过。激昂双剑舞，慷慨万人歌。睥睨荆衡小，腾凌虎兕多。北风随杀气，横绝洞庭波。
观后苑瑞莲
作者：刘敞
朝代：宋

灵液涵秋色，仙花露夕香。交阴分擢秀，并蒂烂齐芳。回复天钟气，深沈地献祥。宝灯辉四照，文羽势双翔。飞盖宸游密，披图秘牒光。重华与同本，并此祝无疆。
观后苑瑞莲
作者：刘敞
朝代：宋

灵液涵秋色，仙花露夕香。
交阴分擢秀，并蒂烂齐芳。
回復天钟气，深沈地献祥。
宝灯辉四照，文羽势双翔。
飞盖宸游密，披图秘牒光。
重华与同本，併此祝无疆。
观城上梅花忆和
作者：刘敞
朝代：宋
体裁：七言绝句

城头梅树花初发，每到花前忆剡中。白水碧山应不少，与谁携手过春风。
观林洪范禹贡山川图
作者：刘敞
朝代：宋

若昔文命熈帝虞，大龟浮洛出元谟。
翍山泻泽魑魅走，四海砥定由天扶。
周摧嬴仆乱疆理，壁中但得司空书。
先生始病学者惑，为画盈尺山川图。
职方舆地在眼下，地势天文高下殊。
始惊六合可舒卷，吾道指掌何难乎。
先生当时持此艺，欲以稽古开天意。
命乖时背竟何为，于今传者为张宜。
宜生五十头已白，连蹇不为州郡辟。
朝廷何时举行河，合笑平当未精赜。
观林洪范禹贡山川图
作者：刘敞
朝代：宋

若昔文命熙帝虞，大龟浮洛出元谟。翍山泻泽魑魅走，四海砥定由天扶。周摧嬴仆乱疆理，壁中但得司空书。先生始病学者惑，为画盈尺山川图。职方舆地在眼下，地势天文高下殊。始惊六合可舒卷，吾道指掌何难乎。先生当时持此艺，欲以稽古开天意。命乖时背竟何为，于今传者为张宜。宜生五十头已白，连蹇不为州郡辟。朝廷何时举行河，合笑平当未精赜。
观梅樱桃
作者：刘敞
朝代：宋
体裁：七言绝句

梅花欲落樱桃盛，白雪彤霞各自愁。肠断黄峰与粉蝶，东园来去不知休。
观水
作者：刘敞
朝代：宋

楚山积阴霖，百谷盛号怒。
虎豹亡其曹，蛟龙失所据。
势排苍崖列，力与巨石注。
顷刻浮青天，微茫浸高树。
兹城依平原，自古北悬瓠。
垫溢安敢辞，漂浮实所惧。
禹功不可及，河伯欲谁恶。
宁以蛙龟欢，姑为下民蠧。
筑防力不足，疏泻志犹慕。
安得鞭冯蠵，从兹万里骛。
观水
作者：刘敞
朝代：宋

楚山积阴霖，百谷盛号怒。虎豹亡其曹，蛟龙失所据。势排苍崖列，力与巨石注。顷刻浮青天，微茫浸高树。兹城依平原，自古北悬瓠。垫溢安敢辞，漂浮实所惧。禹功不可及，河伯欲谁恶。宁以蛙龟欢，姑为下民蠹。筑防力不足，疏泻志犹慕。安得鞭冯蠵，从兹万里骛。
观永叔五代史
作者：刘敞
朝代：宋

大均运元和，万物分一气。相杂以成文，自然故为贵。道衰三王末，议出百家沸。仲尼日月也，薄日为之既。春秋曰笔削，天地复经纬。大法初粲然，乱臣以为畏。微言迨秦汉，变雅从晋魏。逐末竞锥刀，浇淳玩花卉。安知作述本，庸识文章意。中间马与班，二子称彷佛。犹云崇货力，尚或排刚毅。才难乃其然，可以长歔欷。退之不为史，于道其犹未。胡为体明哲，曾是回怨诽。国典竟芜杂，唐风亦隐厞。陵夷九易姓，祸乱森如猬。儒术骇中绝，斯民迟攸塈。纷纭混朱紫，清浊谁泾渭。龙飞真人出，虎变斯文蔚。天意晚有属，先生拔乎汇。是非原正始，简古斥辞费。哀善伤获麟，疾邪记有蜚。处心必至公，拨乱岂多讳。何必藏名山，端如避罗罻。曰余仰炉治，有意自勍剕。踵门投耒耜，假荫亲蔽芾。所望窥册府，无宁辱赒饩。狂者实进取，日中固必熭。饮河虽非量，满腹尚自慰。演孔幸受经，居斋窃忘味。
观永叔五代史
作者：刘敞
朝代：宋

大均运元和，万物分一气。
相杂以成文，自然故为贵。
道衰三王末，议出百家沸。
仲尼日月也，薄日为之既。
春秋曰笔削，天地復经纬。
大法初粲然，乱臣以为畏。
微言迨秦汉，变雅从晋魏。
逐末竞锥刀，浇淳玩花卉。
安知作述本，庸识文章意。
中间马与班，二子称彷佛。
犹云崇货力，尚或排刚毅。
才难乃其然，可以长歔欷。
退之不为史，于道其犹未。
胡为体明哲，曾是回怨诽。
国典竟芜杂，唐风亦隐厞。
陵夷九易姓，祸乱森如猬。
儒术骇中绝，斯民迟攸塈。
纷纭混朱紫，清浊谁泾渭。
龙飞真人出，虎变斯文蔚。
天意晚有属，先生拔乎彚。
是非原正始，简古斥辞费。
哀善伤获麟，疾邪记有蜚。
处心必至公，拨乱岂多讳。
何必藏名山，端如避罗罻。
曰余仰炉治，有意自勍剕。
踵门投耒耜，假荫亲蔽芾。
所望窥册府，无宁辱赒饩。
狂者实进取，日中固必熭。
饮河虽非量，满腹尚自慰。
演孔幸受经，居斋窃忘味。
观陕西图
作者：刘敞
朝代：宋
体裁：五言律诗

乘槎汉使者，聚米马将军。关塞他年阻，河山此座分。悠悠伤战骨，处处怒妖氛。未分儒生老，深希笔砚焚。
观陜西图二首
作者：刘敞
朝代：宋

险固非天意，承平怪主忧。三年劳将帅，万里问旃裘。尚记安西道，空悲定远侯。大河知所向，日夜正东流。忆昨传消息，羌来渭水旁。信知秦地险，未觉汉兵强。青海通西域，长城起朔方。分明见地里，怅望隔要荒。
观陜西图二首·其一
作者：刘敞
朝代：宋
体裁：五言律诗

险固非天意，承平怪主忧。三年劳将帅，万里问旃裘。尚记安西道，空悲定远侯。大河知所向，日夜正东流。
观陜西图二首·其二
作者：刘敞
朝代：宋
体裁：五言律诗

忆昨传消息，羌来渭水旁。信知秦地险，未觉汉兵强。青海通西域，长城起朔方。分明见地里，怅望隔要荒。
观鱼台
作者：刘敞
朝代：宋

城下春池深，潜鱼时复跃。高台可以望，暇日从尔乐。散怀混飞沈，适意宜丘壑。始悟濠梁翁，荒唐谢名爵。
观鱼台
作者：刘敞
朝代：宋

城下春池深，潜鱼时復跃。
高台可以望，暇日从尔乐。
散怀混飞沈，适意宜丘壑。
始悟濠梁翁，荒唐谢名爵。
览古二首
作者：刘敞
朝代：宋

固国不须险，用兵不须强。域民在所守，威敌在所良。由余仕诸戎，秦穆警封疆。晏子犹在齐，范昭识难亡。小国有其人，大国岂易当。奈何亿万师，牧野遂煌煌。天马出西极，由来中国用。楩楠秀荆楚，乃作晋梁栋。遗材彼兴忧，得宝此以重。伍员楚亡命，一旦摧郢众。世薄事有然，申胥得无恸。
览古二首·其一
作者：刘敞
朝代：宋
体裁：古风

固国不须险，用兵不须强。域民在所守，威敌在所良。由余仕诸戎，秦穆警封疆。晏子犹在齐，范昭识难亡。小国有其人，大国岂易当。奈何亿万师，牧野遂煌煌。
览古二首·其二
作者：刘敞
朝代：宋
体裁：古风

天马出西极，由来中国用。楩楠秀荆楚，乃作晋梁栋。遗材彼兴忧，得宝此以重。伍员楚亡命，一旦摧郢众。世薄事有然，申胥得无恸。
讥谢十三
作者：刘敞
朝代：宋

利交势相营，义交气相得。千岁若旦暮，万里犹咫尺。昔我相闻声，但嫌未相识。今我相同游，又恨莫相益。同时复同道，同官又同籍。平生重结交，然诺亦自惜。子为太守丞，我为里中客。虽复戒疏数，不应事形迹。
讥谢十三
作者：刘敞
朝代：宋

利交势相营，义交气相得。
千岁若旦暮，万里犹咫尺。
昔我相闻声，但嫌未相识。
今我相同游，又恨莫相益。
同时復同道，同官又同籍。
平生重结交，然诺亦自惜。
子为太守丞，我为里中客。
虽復戒疏数，不应事形迹。
记所居草树
作者：刘敞
朝代：宋

幽兰晚已秀，新竹直且疏。
朴樕亦巢禽，坳堂自容鱼。
长日肆炎赫，周轩正清虚。
适心不贵多，一亩觉有余。
理会遣孤笑，兴来味羣书。
彼何扰扰尔，我独欣欣欤。
人臣无怀安，吏治犹蘧芦。
幸及三年淹，庶几閒燕居。
记所居草树
作者：刘敞
朝代：宋

幽兰晚已秀，新竹直且疏。朴樕亦巢禽，坳堂自容鱼。长日肆炎赫，周轩正清虚。适心不贵多，一亩觉有馀。理会遣孤笑，兴来味群书。彼何扰扰尔，我独欣欣欤。人臣无怀安，吏治犹蘧芦。幸及三年淹，庶几閒燕居。
许州西湖
作者：刘敞
朝代：宋

羁旅怀江湖，氛埃愿皋壤。及兹已俱适，初意恨独往。楼观涌参差，轩棂豁高爽。清光见毛发，众影兼俯仰。昔者廊庙客，于兹濯尘网。疏源不惮远，胜事日以广。美矣流水意，当为知音赏。
许州西湖
作者：刘敞
朝代：宋

羁旅怀江湖，氛埃愿皋壤。
及兹已俱适，初意恨独往。
楼观涌参差，轩棂豁高爽。
清光见毛髪，众影兼俯仰。
昔者廊庙客，于兹濯尘网。
疏源不惮远，胜事日以广。
美矣流水意，当为知音赏。
论交
作者：刘敞
朝代：宋

张陈父子游，乃为白刃仇。萧曹平生欢，亦作睚眦雠。交合名利间，安得无后忧。商山有四人，衰老俱白头。但食岩谷芝，终身不相尤。未必能独贤，苟云无他求。古称结交难，成败视此由。作诗告同心，市义诚足羞。
论交
作者：刘敞
朝代：宋

张陈父子游，乃为白刃仇。
萧曹平生欢，亦作睚眦雠。
交合名利间，安得无后忧。
商山有四人，衰老俱白首。
但食岩谷芝，终身不相尤。
未必能独贤，苟云无他求。
古称结交难，成败视此由。
作诗告同心，市义诚足羞。
访杨异寺丞
作者：刘敞
朝代：宋

三径向松菊，始疑元亮居。但多柳五树，复对隼双旟。相识是倾盖，剧谈能起予。樵苏不用爨，耳目且清虚。
访杨异寺丞
作者：刘敞
朝代：宋

三径向松菊，始疑元亮居。
但多柳五树，復对隼双旟。
相识是倾盖，剧谈能起予。
樵苏不用爨，耳目且清虚。
诏书求方略之士咸令自陈
作者：刘敞
朝代：宋

破敌须多士，忧民赖九重。
公车皆自荐，物议绝先容。
骏骨何妨市，金台不易逢。
处嚢争耀末，跃治要居镕。
秋野腾鞲鹘，春雷起蛰龙。
吾徒正高卧，欲老白云峰。
诏书求方略之士咸令自陈
作者：刘敞
朝代：宋

破敌须多士，忧民赖九重。公车皆自荐，物议绝先容。骏骨何妨市，金台不易逢。处囊争耀末，跃治要居镕。秋野腾鞲鹘，春雷起蛰龙。吾徒正高卧，欲老白云峰。
诏赐御书稽古两字作口号示子弟
作者：刘敞
朝代：宋
体裁：七言绝句

毛玠素屏非俗物，韩棱宝剑得龙渊。谟明敢与皋陶比，稽古虚参尧舜篇。
诗一首
作者：刘敞
朝代：宋
体裁：四言诗

本是昌家，又为非类。但有雄声，唯闻艾气。
诗一首
作者：刘敞
朝代：宋
体裁：五言绝句

苍茫六合外，渺莽三皇初。近既未必有，远亦未必无。
诗一首
作者：刘敞
朝代：宋
体裁：五言绝句

菩萨号文殊，禅堂名曲讲。语默本同源，名实不相愯。
读三国志
作者：刘敞
朝代：宋
体裁：古风

独夜一卷史，上寻千岁间。咄嗟兴废更，俯仰朝市迁。古人病无闻，愚智矜后先。共乐无穷中，正如朝露然。向观功名际，自以皆万年。迩来令人悲，蚊蚋过目前。安得谢浮俗，高举凌九天。捐书以绝学，寄心崆峒仙。
读列子赠几太博胜之殿丞君章监丞
作者：刘敞
朝代：宋

五岳穷云霓，沧海不可游。
玉台焜朝日，珠华媚飞虬。
飘飖羣仙子，来往何其稠。
咫尺视千里，俯仰移九秋。
潮波有时起，势若空中浮。
禺彊受帝命，巨鰲举其头。
迩来百万祀，无復迁播忧。
龙伯何为者，修干曳长鈎。
不知意谁憾，似与鰲为仇。
六鳞既潜举，二山忽飘流。
众真失其常，荡析不自谋。
孰云飞升乐，奔迫良可愁。
盈虚诚难必，藏壑有亡舟。
至人纵大观，夷险固悠悠。
如闻帝凭怒，侵减龙伯俦。
且欲招羣仙，復还故时丘。
勉哉凌云迹，永谢北极幽。
读列子赠几太博胜之殿丞君章监丞
作者：刘敞
朝代：宋

五岳穷云霓，沧海不可游。玉台焜朝日，珠华媚飞虬。飘飖群仙子，来往何其稠。咫尺视千里，俯仰移九秋。潮波有时起，势若空中浮。禺彊受帝命，巨鳌举其头。迩来百万祀，无复迁播忧。龙伯何为者，修干曳长钩。不知意谁憾，似与鳌为仇。六鳞既潜举，二山忽飘流。众真失其常，荡析不自谋。孰云飞升乐，奔迫良可愁。盈虚诚难必，藏壑有亡舟。至人纵大观，夷险固悠悠。如闻帝凭怒，侵减龙伯俦。且欲招群仙，复还故时丘。勉哉凌云迹，永谢北极幽。
读圣俞我今五十二诗感之
作者：刘敞
朝代：宋

子真神仙吏，不识伤别离。忽逢旧交叹，始悟人间悲。岁月流水逝，富贵浮云驰。徘徊抚往事，感激吐新诗。流水难以追，浮云难以推。百年半如此，万事从可知。且欲拂衣行，聊及鲈鱼期。君若变名姓，相逢复何时。
读圣俞我今五十二诗感之
作者：刘敞
朝代：宋

子真神仙吏，不识伤别离。
忽逢旧交叹，始悟人间悲。
岁月流水逝，富贵浮云驰。
徘徊抚往事，感激吐新诗。
流水难以追，浮云难以推。
百年半如此，万事从可知。
且欲拂衣行，聊及鲈鱼期。
君若变名姓，相逢復何时。
读岘山诗寄献八舅龙图
作者：刘敞
朝代：宋

道悠寄先觉，神契无近知。彼美羊公意，今在岘山诗。陵谷非一变，荣名独至兹。当时偶然语，正与来者期。慷慨激悲歌，崔嵬构丛祠。怀哉千岁后，慰此江汉思。公亦蹈前人，方为帝王师。奋笔成不朽，何啻中亭碑。
读岘山诗寄献八舅龙图
作者：刘敞
朝代：宋

道悠寄先觉，神契无近知。
彼美羊公意，今在岘山诗。
陵谷非一变，荣名独至兹。
当时偶然语，正与来者期。
慷慨激悲歌，崔嵬构丛祠。
怀哉千歳后，慰此江汉思。
公亦蹈前人，方为帝王师。
奋笔成不朽，何啻中亭碑。
读庄子三首
作者：刘敞
朝代：宋

箫韶岂不美，爰居终自悲。俛仰鲁城上，惊顾不能怡。伊昔舜廷内，鸣凤为来仪。和声讵中变，众听邈难齐。浇淳悬异代，聪昧未殊施。咄嗟播鼗武，永乏沧海归。汉阴灌园叟，抱瓮力难任。规为一何拙，机事自伤心。赐也不受命，愧之汗沾襟。至言与世邈，幽操非俗寻。以此高宇宙，岂知倦山林。彼哉夸夺子，佩服烂朱金。商丘有奇树，厥生非一朝。修根走灵社，腾干拿赤霄。拳局无大用，液樠不可彫。谁谓非世器，终焉托逍遥。致身适有遇，松桂宁免樵。
读庄子三首·其一
作者：刘敞
朝代：宋

箫韶岂不美，爰居终自悲。俛仰鲁城上，惊顾不能怡。伊昔舜廷内，鸣凤为来仪。和声讵中变，众听邈难齐。浇淳悬异代，聪昧未殊施。咄嗟播鼗武，永乏沧海归。
读庄子三首·其一
作者：刘敞
朝代：宋

箫韶岂不美，爰居终自悲。
俛仰鲁城上，惊顾不能怡。
伊昔舜廷内，鸣鳯为来仪。
和声讵中变，众听邈难齐。
浇淳悬异代，聪昧未殊施。
咄嗟播鼗武，永乏沧海归。
读庄子三首·其三
作者：刘敞
朝代：宋

商丘有奇树，厥生非一朝。
修根走灵社，腾干拏赤霄。
拳局无大用，液樠不可雕。
谁谓非世器，终焉托逍遥。
致身适有遇，松桂宁免樵。
读庄子三首·其三
作者：刘敞
朝代：宋

商丘有奇树，厥生非一朝。修根走灵社，腾干拿赤霄。拳局无大用，液樠不可彫。谁谓非世器，终焉托逍遥。致身适有遇，松桂宁免樵。
读庄子三首·其二
作者：刘敞
朝代：宋
体裁：古风

汉阴灌园叟，抱瓮力难任。规为一何拙，机事自伤心。赐也不受命，愧之汗沾襟。至言与世邈，幽操非俗寻。以此高宇宙，岂知倦山林。彼哉夸夺子，佩服烂朱金。
读晏子春秋
作者：刘敞
朝代：宋

平生实善交，厚薄等新故。解骖济越石，调禄谓车御。犹称礼偪下，未免俭则固。高风往既息，颓迹后方骛。陈妾轻绮纨，贤士敝襦裤。若人不重得，遗论今始布。吾亦太史徒，执鞭所欣慕。
读晏子春秋
作者：刘敞
朝代：宋

平生实善交，厚薄等新故。
觧骖济越石，调禄谓车御。
犹称礼偪下，未免俭则固。
高风往既息，頽迹后方骛。
陈妾轻绮纨，贤士敝襦袴。
若人不重得，遗论今始布。
吾亦太史徒，执鞭所欣慕。
读杂说小书
作者：刘敞
朝代：宋

长日无与语，聊及齐谐书。
纷纭六合外，莽眇三皇初。
近既难必有，远亦非必无。
古今梦寐间，过事蚊虻如。
达生齐万物，曲士拘一隅。
苟以忘吾忧，焉能识其余。
读杂说小书
作者：刘敞
朝代：宋

长日无与语，聊及齐谐书。纷纭六合外，莽眇三皇初。近既难必有，远亦非必无。古今梦寐间，过事蚊虻如。达生齐万物，曲士拘一隅。苟以忘吾忧，焉能识其馀。
读汉书
作者：刘敞
朝代：宋
体裁：七言律诗

贾谊求为典属国，终军愿得使匈奴。和亲不及当时策，慷慨犹为大丈夫。百年强敌轻中国，一世奇功悲腐儒。闻道边民尚严警，异时回首恨江湖。
读离骚
作者：刘敞
朝代：宋

空庭众嚣息，风叶独纷纷。
秋期此时改，感叹坐黄昏。
远怀灵均子，着书为平分。
念尔刚直心，吐兹清丽文。
上嘉唐虞世，下悼商周君。
能与日月争，不能却浮云。
浮云蔽日月，岁暮奈忧勤。
精诚谁谓远，恍惚若相闻。
读离骚
作者：刘敞
朝代：宋

空庭众嚣息，风叶独纷纷。秋期此时改，感叹坐黄昏。远怀灵均子，著书为平分。念尔刚直心，吐兹清丽文。上嘉唐虞世，下悼商周君。能与日月争，不能却浮云。浮云蔽日月，岁暮奈忧勤。精诚谁谓远，恍惚若相闻。
读邻几泰山十二诗
作者：刘敞
朝代：宋

宿心慕邹鲁，寤寐泰山杪。
慷慨念遐观，滞留想轻矫。
人寰何鼎鼎，羣动困扰扰。
安知有神灵，独立万物表。
圆天似车盖，沧海称池沼。
丹梯无留迹，绝壑通过鸟。
古今更废兴，万事论莽眇。
七十二家旧，永兴耳目窅。
羡君能自力，穷览谢烦湫。
超然昔贤趣，处觉兹世少。
吐诗状奇丽，思与云缥缈。
忽如按图画，所向得了了。
悠哉仲尼意，信彼天下小。
读邻几泰山十二诗
作者：刘敞
朝代：宋

宿心慕邹鲁，寤寐泰山杪。慷慨念遐观，滞留想轻矫。人寰何鼎鼎，群动困扰扰。安知有神灵，独立万物表。圆天似车盖，沧海称池沼。丹梯无留迹，绝壑通过鸟。古今更废兴，万事论莽眇。七十二家旧，永兴耳目窅。羡君能自力，穷览谢烦湫。超然昔贤趣，处觉兹世少。吐诗状奇丽，思与云缥缈。忽如按图画，所向得了了。悠哉仲尼意，信彼天下小。
谢主簿示杂文
作者：刘敞
朝代：宋

少不学为吏，僶俛亦非良。终日簿书间，忽疑鬓发苍。无闻畏后生，素习成兼忘。吾子岂独迷，相从道文章。上论圣贤心，下救世俗荒。磊落古人风，粲然在我旁。精莩眩日月，爰居惑铿锵。置此但为好，切磋非所望。
谢主簿示杂文
作者：刘敞
朝代：宋

少不学为吏，僶俛亦非良。
终日簿书间，忽疑鬓髪苍。
无闻畏后生，素习成兼忘。
吾子岂独迷，相从道文章。
上论圣贤心，下救世俗荒。
磊落古人风，粲然在我旁。
精莩眩日月，爰居惑铿锵。
置此但为好，切磋非所望。
谢学士赴阙还京师
作者：刘敞
朝代：宋

公提史臣笔，记注天子侧。
日成唐虞风，噩噩在典策。
家声继纯粹，论着多切直。
周南未成书，流涕尝感激。
忽从东溟飞，上拱宸斗极。
清淮净无波，归马闲且奕。
帝宫青冥间，白日升晓色。
儒人相庆语，文道宜久职。
公归演纶诰，制度期能觌。
谢学士赴阙还京师
作者：刘敞
朝代：宋

公提史臣笔，记注天子侧。日成唐虞风，噩噩在典策。家声继纯粹，论著多切直。周南未成书，流涕尝感激。忽从东溟飞，上拱宸斗极。清淮净无波，归马闲且奕。帝宫青冥间，白日升晓色。儒人相庆语，文道宜久职。公归演纶诰，制度期能觌。
谢晏公莲实
作者：刘敞
朝代：宋

落蕊漂香思碧莲，嫩芳成实澹晴烟。玉杯侧露参差重，麟趾模金约略圆。撷秀乍闻回急桨，荐新还许备加笾。涉江不限刍荛往，志服深希百疾蠲。
谢晏公莲实
作者：刘敞
朝代：宋

落蘂漂香思碧莲，嫩芳成实澹晴烟。
玉杯侧露参差重，麟趾模金约略圆。
撷秀乍闻回急桨，荐新还许备加笾。
涉江不限刍荛往，志服深希百疾蠲。
豫章儒者
作者：刘敞
朝代：宋

豫章有儒者，读书三十年。
但识上古风，不知时俗迁。
一闻西戎叛，有意摧羣顽。
诣阙上封章，臣知用兵权。
不在劳士卒，不须役戈鋋。
要先正其本，本正末自安。
臣观朝廷中，或有可废员。
臣观草泽中，或有可用贤。
国家既失此，奸吏随矫虔。
吏奸万事隳，外患随因缘。
所以子玉存，文公积愁颜。
所以汲黯亡，淮南为无难。
天子览表叹，当朝常拳拳。
迴头谓羣公，可付史馆编。
可使靡好爵，以补风化源。
岂知贵臣忌，投尔南海壖。
不得面指陈，胸襟曷由宣。
卒走驱使行，行行酌贪泉。
名与囚隶俱，位乃胥校联。
九重竟不知，犹谓列王官。
奈何乐尧舜，乃是取危颠。
谁云遇明主，未免遭弃捐。
遂令天下士，齚舌戒勿言。
宁有死壑中，安有议君前。
浮云蔽白日，自古同所叹。
岂为此生悲，我歌愿胪传。
豫章儒者
作者：刘敞
朝代：宋

豫章有儒者，读书三十年。但识上古风，不知时俗迁。一闻西戎叛，有意摧群顽。诣阙上封章，臣知用兵权。不在劳士卒，不须役戈鋋。要先正其本，本正末自安。臣观朝廷中，或有可废员。臣观草泽中，或有可用贤。国家既失此，奸吏随矫虔。吏奸万事隳，外患随因缘。所以子玉存，文公积愁颜。所以汲黯亡，淮南为无难。天子览表叹，当朝常拳拳。回头谓群公，可付史馆编。可使靡好爵，以补风化源。岂知贵臣忌，投尔南海壖。不得面指陈，胸襟曷由宣。卒走驱使行，行行酌贪泉。名与囚隶俱，位乃胥校联。九重竟不知，犹谓列王官。奈何乐尧舜，乃是取危颠。谁云遇明主，未免遭弃捐。遂令天下士，齰舌戒勿言。宁有死壑中，安有议君前。浮云蔽白日，自古同所叹。岂为此生悲，我歌愿胪传。
贝州未破书寄王子直司徒
作者：刘敞
朝代：宋
体裁：七言律诗

孤城死地尚睢盱，智勇俱当竭蹶趋。贫且贱焉真耻也，壮之良者盍行乎。料无豪杰同吴反，阴有神灵助汉诛。深怪先登少瑕叔，不应时论惜蝥弧。
负暄四首
作者：刘敞
朝代：宋

岁晚天地闭，积阴冻乾坤。大钧止亭育，群鬼私自尊。窃弄造化柄，擅令众阴存。幽奸发玄漠，死气蒸黎元。朋党渐相蔽，大辰诉其冤。帝惟百物忧，恐不见阳春。敕使拘众鬼，朝曦送微温。大明焕幽郁，和气迥昆崙。初晓尚馀禀，渐高遂增暄。烦冥避穷朔，玉烛调中原。众蛰久僵俘，今来更腾鶱。微禽鴳与雀，弄影势飞翻。草木反生意，益思擢鲜繁。潜鱼离冰穴，无数游清源。嗟我同此庆，兀然坐朝昏。缊袍幸可赖，卒岁无复论。稍稍出辞气，仰天荷公恩。始知过狐白，愿得陈至尊。昔宋有愚叟，亦能款君门。况今事西讨，十万罗櫜鞬。烽火通警急，铁衣绕夷蕃。幸悲堕指魄，少慰无衣魂。诚使胜挟纩，岂在衣便蕃。斯言出感激，忠信非诈谖。何由露天听，虎豹守天阍。南极无永昼，北方多苦寒。负暄意颇适，容膝居亦安。啸傲长者辙，崔嵬切云冠。道书异俗味，稚子同大欢。不觉老将至，安知利害端。被褐暖不足，负暄温有馀。内惭意气狭，婉娈在庭除。清晨倚西楹，夕暮守东隅。常恐浮云起，冰雪不须臾。靳靳怀薄愿，安得留飞乌。日出东南隅，晨光散曈昽。山形西北去，暖气浮冲融。天地大逆旅，客身一飘蓬。胡雏啼朝霜，边马嘶朔风。独怀负暄乐，未许斯人同。归当献天子，无乃笑愚忠。
负暄四首·其一
作者：刘敞
朝代：宋

岁晚天地闭，积阴冻乾坤。大钧止亭育，群鬼私自尊。窃弄造化柄，擅令众阴存。幽奸发玄漠，死气蒸黎元。朋党渐相蔽，大辰诉其冤。帝惟百物忧，恐不见阳春。敕使拘众鬼，朝曦送微温。大明焕幽郁，和气迥昆崙。初晓尚馀禀，渐高遂增暄。烦冥避穷朔，玉烛调中原。众蛰久僵俘，今来更腾鶱。微禽鴳与雀，弄影势飞翻。草木反生意，益思擢鲜繁。潜鱼离冰穴，无数游清源。嗟我同此庆，兀然坐朝昏。缊袍幸可赖，卒岁无复论。稍稍出辞气，仰天荷公恩。始知过狐白，愿得陈至尊。昔宋有愚叟，亦能款君门。况今事西讨，十万罗櫜鞬。烽火通警急，铁衣绕夷蕃。幸悲堕指魄，少慰无衣魂。诚使胜挟纩，岂在衣便蕃。斯言出感激，忠信非诈谖。何由露天听，虎豹守天阍。
负暄四首·其一
作者：刘敞
朝代：宋

歳晚天地闭，积阴冻干坤。
大钧止亭育，羣鬼私自尊。
窃弄造化柄，擅令众阴存。
幽奸发玄漠，死气蒸黎元。
朋党渐相蔽，大辰诉其冤。
帝惟百物忧，恐不见阳春。
敕使拘众鬼，朝曦送微温。
大明焕幽郁，和气迥昆崙。
初晓尚余禀，渐高遂增暄。
烦冥避穷朔，玉烛调中原。
众蛰久僵俘，今来更腾鶱。
微禽鷃与雀，弄影势飞翻。
草木反生意，益思擢鲜繁。
潜鱼离冰穴，无数游清源。
嗟我同此庆，兀然坐朝昏。
缊袍幸可赖，卒歳无復论。
稍稍出辞气，仰天荷公恩。
始知过狐白，愿得陈至尊。
昔宋有愚叟，亦能款君门。
况今事西讨，十万罗櫜鞬。
烽火通警急，鐡衣遶夷蕃。
幸悲堕指魄，少慰无衣魂。
诚使胜挟纩，岂在衣便蕃。
斯言出感激，忠信非诈谖。
何由露天听，虎豹守天阍。
负暄四首·其三
作者：刘敞
朝代：宋

被褐暖不足，负暄温有余。
内惭意气狭，婉娈在庭除。
清晨倚西楹，夕暮守东隅。
常恐浮云起，冰雪不须臾。
靳靳怀薄愿，安得留飞乌。
负暄四首·其三
作者：刘敞
朝代：宋

被褐暖不足，负暄温有馀。内惭意气狭，婉娈在庭除。清晨倚西楹，夕暮守东隅。常恐浮云起，冰雪不须臾。靳靳怀薄愿，安得留飞乌。
负暄四首·其二
作者：刘敞
朝代：宋
体裁：古风

南极无永昼，北方多苦寒。负暄意颇适，容膝居亦安。啸傲长者辙，崔嵬切云冠。道书异俗味，稚子同大欢。不觉老将至，安知利害端。
负暄四首·其四
作者：刘敞
朝代：宋

日出东南隅，晨光散曈昽。山形西北去，暖气浮冲融。天地大逆旅，客身一飘蓬。胡雏啼朝霜，边马嘶朔风。独怀负暄乐，未许斯人同。归当献天子，无乃笑愚忠。
负暄四首·其四
作者：刘敞
朝代：宋

日出东南隅，晨光散瞳昽。
山形西北去，暖气浮冲融。
天地大逆旅，客身一飘蓬。
胡雏啼朝霜，边马嘶朔风。
独怀负暄乐，未许斯人同。
归当献天子，无乃笑愚忠。
贡甫在京口阻潮未渡
作者：刘敞
朝代：宋

向晦月消魄，楚涛为之衰。坳堂无深涉，客子缓归期。吟绕沙步阔，眺赏秋山奇。大川涨南岛，落日明西垂。登高既易赋，怀古岂难诗。喟彼一带阻，积此三岁思。何当命海若，利涉慰调饥。
贡甫在京口阻潮未渡
作者：刘敞
朝代：宋

向晦月消魄，楚涛为之衰。
坳堂无深涉，客子缓归期。
吟遶沙步阔，眺赏秋山奇。
大川涨南岛，落日明西垂。
登高既易赋，怀古岂难诗。
喟彼一带阻，积此三岁思。
何当命海若，利涉慰调饥。
贳酒
作者：刘敞
朝代：宋
体裁：五言律诗

小径入村坞，风帘拂暮霞。桃源还可宿，樽酒亦容赊。举眼青山秀，随松白露斜。寻常出郊少，未醉莫还家。
贺司马君实何济川得宠公炭
作者：刘敞
朝代：宋

上府爱才天下闻，两君素出将军门。欲正大冶慰民望，豫排寒风作春温。不烦束缊资游说，聊复游贤报国恩。自笑野人卧穷巷，负暄方拟献天阍。
贺司马君实何济川得宠公炭
作者：刘敞
朝代：宋

上府爱才天下闻，两君素出将军门。
欲正大冶慰民望，豫排寒风作春温。
不烦束缊资游说，聊復游贤报国恩。
自笑野人卧穷巷，负暄方拟献天阍。
贺尹学士辟经略府
作者：刘敞
朝代：宋

年来方苦兵，蛮夷久滑夏。西陲亭障尽，人骨蔽荒野。汉家飞将多，程李相上下。试问谁董之，王朝大司马。分廷授斧钺，号令从此把。主忧臣当辱，开府纳儒雅。堂堂蒙山旧，乃是谪仙者。谋画当代无，胸襟一朝写。诚知铄铅矿，不合烦大冶。要使借前筹，非公谅谁假。鹰饥肯择肉，骥逸始流赭。由来抱轩昂，可得不脱洒。昨闻赋刍粟，中户困楚槚。此事已大急，哀哉动鳏寡。兵家尚神速，世务忌苟且。愿公更深谋，却敌如破瓦。䲔鲵埽封境，疲瘵沐纯嘏。岂令鲁仲尼，独赞王孙贾。
贺尹学士辟经略府
作者：刘敞
朝代：宋

年来方苦兵，蛮夷久滑夏。
西陲亭障尽，人骨蔽荒野。
汉家飞将多，程李相上下。
试问谁董之，王朝大司马。
分廷授斧钺，号令从此把。
主忧臣当辱，开府纳儒雅。
堂堂蒙山旧，乃是谪仙者。
谋画当代无，胸襟一朝写。
诚知铄铅矿，不合烦大冶。
要使借前筹，非公谅谁假。
鹰饥肯择肉，骥逸始流赭。
由来抱轩昂，可得不脱洒。
昨闻赋刍粟，中户困楚槚。
此事已大急，哀哉动鳏寡。
兵家尚神速，世务忌苟且。
愿公更深谋，郄敌如破瓦。
䲔鲵埽封境，疲瘵沐纯嘏。
岂令鲁仲尼，独赞王孙贾。
贺春卿拜资政殿学士移西京留守
作者：刘敞
朝代：宋

自昔东郊择股肱，至今筦钥委名卿。官仪高出金华殿，地理雄专北斗城。宝带别兼天马赐，彩衣仍照玉符明。正风鼓动周南什，和气销除武库兵。听讼甘棠从勿剪，攀辕旧吏不胜情。千年重得吴公守，门下无由望贾生。
贺春卿拜资政殿学士移西京留守
作者：刘敞
朝代：宋

自昔东郊择股肱，至今筦钥委名卿。
官仪高出金华殿，地理雄专北斗城。
宝带别兼天马赐，彩衣仍照玉符眀。
正风鼓动周南什，和气销除武库兵。
听讼甘棠从勿翦，攀辕旧吏不胜情。
千年重得吴公守，门下无由望贾生。
贺王介甫初就职秘阁
作者：刘敞
朝代：宋

凤凰信高远，矰缴安得羁。
非君九韶奏，讵肯一来仪。
王子美无度，孤飞绝云霓。
常恐浊一世，斯人莫见之。
天子蹈轩虞，公卿聚皋夔。
孰言阿阁下，定有朝阳诗。
愿得调律吕，聆音辨雄雌。
毋空着图象，但取夸童儿。
贺王介甫初就职秘阁
作者：刘敞
朝代：宋

凤凰信高远，矰缴安得羁。非君九韶奏，讵肯一来仪。王子美无度，孤飞绝云霓。常恐浊一世，斯人莫见之。天子蹈轩虞，公卿聚皋夔。孰言阿阁下，定有朝阳诗。愿得调律吕，聆音辨雄雌。毋空著图象，但取夸童儿。
贺王纯臣
作者：刘敞
朝代：宋

昔者岩穴客，多随辟书起。荣名耀山泽，高阁下闾里。此道不复振，此时竟已矣。不图廷中贤，有意及之子。十年困乡书，三黜竟不仕。一朝遘知音，籍籍到天耳。穷通谅有数，自古多若此。年华犹未晚，富良方自治。伐木情所深，弹冠坐增喜。请歌反招隐，以激南州士。
贺王纯臣
作者：刘敞
朝代：宋

昔者岩穴客，多随辟书起。
荣名耀山泽，高阁下闾里。
此道不復振，此时竟已矣。
不图廷中贤，有意及之子。
十年困乡书，三黜竟不仕。
一朝遘知音，籍籍到天耳。
穷通谅有数，自古多若此。
年华犹未晚，富良方自治。
伐木情所深，弹冠坐增喜。
请歌反招隐，以激南州士。
贺范龙图兼知延安
作者：刘敞
朝代：宋

大兵昔摧伤，两将折旗鼓。哀哉中国士，化作城下土。冤魂不得返，杀气凌彼苍。天亦为之悲，白昼日无光。人言此城下，往往鬼神哭。此事天子忧，此心大夫辱。昔公守东越，人怨公不用。今日公在西，知公德持重。筑城不必坚，解甲不可攻。何况保金城，弛张皆系公。汲黯辅炎汉，淮南内竦惧。郅都守穷边，匈奴为之去。此事昔所闻，今日见所亲。折冲樽俎间，震动旃裘民。国耻行且刷，寇雠不可保。斯人叹微管，愿及太平老。
贺范龙图兼知延安
作者：刘敞
朝代：宋

大兵昔摧伤，两将折旗鼓。
哀哉中国士，化作城下土。
冤魂不得返，杀气凌彼苍。
天亦为之悲，白昼日无光。
人言此城下，往往鬼神哭。
此事天子忧，此心大夫辱。
昔公守东越，人怨公不用。
今日公在西，知公德持重。
筑城不必坚，解甲不可攻。
何况保金城，弛张皆繫公。
汲黯辅炎汉，淮南内竦惧。
郅都守穷边，匈奴为之去。
此事昔所闻，今日见所亲。
折衝樽俎间，震动旃裘民。
国耻行且刷，寇雠不可保。
斯人嘆微管，愿及太平老。
贺隐直
作者：刘敞
朝代：宋

三年守一官，五年调一职。
选门万余人，过半头髪白。
贤愚必待次，先后各循格。
相与为波流，其谁辨白黑。
子今特招起，方与尘土隔。
翰林诚知人，中丞亦好德。
古来御史属，自与二府敌。
于今任虽卑，其实名不易。
必将寄纪纲，岂独亲簿籍。
鸿鹄须远飞，骐骥无近迹。
往矣勿自疑，天方佑正直。
贺隐直
作者：刘敞
朝代：宋

三年守一官，五年调一职。选门万馀人，过半头发白。贤愚必待次，先后各循格。相与为波流，其谁辨白黑。子今特招起，方与尘土隔。翰林诚知人，中丞亦好德。古来御史属，自与二府敌。于今任虽卑，其实名不易。必将寄纪纲，岂独亲簿籍。鸿鹄须远飞，骐骥无近迹。往矣勿自疑，天方佑正直。
贺隐直
作者：刘敞
朝代：宋
体裁：七言律诗

寂寞三年倦一飞，知音不限向来希。虽然主簿非高士，犹喜分曹近太微。吏部铨中超俗状，京官班首望天威。汉儒多有司空掾，努力新书更发挥。
赏阁后小桃同景纯作
作者：刘敞
朝代：宋

仆本山野之生民，不堪刺促拘冠绅。江湖自放老将至，岂悟岁月如驰轮。谬随多士贡王府，浪得虚名通紫宸。遽从下列居第一，当时颇似称平津。感激更恩报天子，僶俛从事希涓尘。滥书闺籍比朝旧，骤上天禄均儒臣。肖躬顾影每自愧，譬如蒿艾参松筠。未能引分拂衣往，正用饱食惭悬鹑。太平中外虽少事，贤哲驰骛犹辛勤。幸无官守逃吏责，自可昏醉穷青春。夭桃花繁高倚楼，似若有意娱佳宾。浩歌大笑忘检局，座客欢倒知吾真。东风瞥来能几时，况子东西南北人。人间会合常苦少，击鲜举白毋羞贫。林端啼鴂风雨夕，异方相忆空酸辛。
赏阁后小桃同景纯作
作者：刘敞
朝代：宋

仆本山野之生民，不堪刺促拘冠绅。
江湖自放老将至，岂悟岁月如驰轮。
谬随多士贡王府，浪得虚名通紫宸。
遽从下列居第一，当时颇似称平津。
感激更恩报天子，僶俛从事希涓尘。
滥书闺籍比朝旧，骤上天禄均儒臣。
肖躬顾影每自愧，譬如蒿艾参松筠。
未能引分拂衣往，正用饱食惭悬鹑。
太平中外虽少事，贤哲驰骛犹辛勤。
幸无官守逃吏责，自可昏醉穷青春。
夭桃花繁高倚楼，似若有意娱佳宾。
浩歌大笑忘检局，座客欢倒知吾真。
东风瞥来能几时，况子东西南北人。
人间会合常苦少，撃鲜举白毋羞贫。
林端啼鴂风雨夕，异方相忆空酸辛。
赠刁十八自蜀还乡昔与此君别于福唐
作者：刘敞
朝代：宋

瘴海三年别，巴山万里迷。相逢忻邂逅，即事恨睽携。梦减清江外，愁宽太白西。知君偃乡墅，已忘子规啼。
赠刁十八自蜀还乡昔与此君别于福唐
作者：刘敞
朝代：宋

瘴海三年别，巴山万里迷。
相逢忻邂逅，即事恨睽携。
梦减清江外，愁寛太白西。
知君偃乡墅，已忘子规啼。
赠别长安妓蔡娇
作者：刘敞
朝代：宋
体裁：七言绝句

玳筵银烛彻宵明，白玉佳人唱渭城。更尽一杯须起舞，关河秋月不胜情。
赠周生
作者：刘敞
朝代：宋

骐骥能千里，不能走鼠穴。
猛虎拘穽中，不如狗善啮。
周生学干禄，强进屡颠蹶。
时不用周生，周生亦不屑。
行年过五十，颇就知命说。
未尝畜妻子，名利敢贪窃。
所忧道未能，欲辨孔与桀。
人知如此鲜，况不厌藜蕨。
与我始相见，便觉抱高节。
人皆用其巧，子独趋所拙。
春秋举逸民，蔽善尚贬绝。
谁期大夫贤，荐使在班列。
赠周生
作者：刘敞
朝代：宋

骐骥能千里，不能走鼠穴。猛虎拘阱中，不如狗善齧。周生学干禄，强进屡颠蹶。时不用周生，周生亦不屑。行年过五十，颇就知命说。未尝畜妻子，名利敢贪窃。所忧道未能，欲辨孔与桀。人知如此鲜，况不厌藜蕨。与我始相见，便觉抱高节。人皆用其巧，子独趋所拙。春秋举逸民，蔽善尚贬绝。谁期大夫贤，荐使在班列。
赠圣从待制
作者：刘敞
朝代：宋

君居御街西，我居御街东。如何百步间，十日不相从。君非园中植，落落千丈松。我亦湖海人，庶几孤飞鸿。俱游人世间，俛仰岂不同。萧萧发向白，哀哀嗟转蓬。仕固不期达，贫亦不讳穷。行当一麾去，幸识撄宁翁。
赠圣从待制
作者：刘敞
朝代：宋

君居御街西，我居御街东。
如何百步间，十日不相从。
君非园中植，落落千丈松。
我亦湖海人，庶几孤飞鸿。
俱游人世间，俛仰岂不同。
萧萧髪向白，哀哀嗟转蓬。
仕固不期达，贫亦不讳穷。
行当一麾去，幸识撄宁翁。
赠山僧
作者：刘敞
朝代：宋
体裁：古风

贫病不出门，趣与时俗乖。高卧谢宾客，秋叶忽满阶。今旦为谁埽，释子远见怀。问我平安否，旷然外形骸。貌疏意如真，语淡情反谐。旅人非一感，及尔能安排。闻道常愧晚，智也岂有涯。他日更解榻，虚谈慰心斋。
赠才元学士
作者：刘敞
朝代：宋

待诏先生穷巷居，箪瓢屡空方晏如。自操井臼秣羸马，却整衣冠迎赐书。王人驻车久叹息，天子闻知动颜色。饱死曾不及侏儒，牧民会肯输筋力。诏书朝出蓬莱宫，绣衣还乡由上衷。君今已作二千石，亦复将为第五公。
赠才元学士
作者：刘敞
朝代：宋

待诏先生穷巷居，箪瓢屡空方晏如。
自操井臼秣羸马，郄整衣冠迎赐书。
王人驻车久嘆息，天子闻知动颜色。
饱死曾不及侏儒，牧民会肯输筋力。
诏书朝出蓬莱宫，绣衣还乡由上衷。
君今已作二千石，亦復将为第五公。
赠文显
作者：刘敞
朝代：宋

古来画工着名者，吴氏鬼神韩氏马。
鬼神既僞不足称，狗马空难亦多假。
显师幼年独写人，至今精绝疑有神。
洒毫便觉面如面，后素倏讶身观身。
高冠长剑天子侧，他时金声復玉色。
师皆对之槃礴臝，众谓十常八九得。
诸公固为廊庙贤，麒麟未画宜私传。
一邱一壑吾亦可，烦仗丹青无间然。
赠文显
作者：刘敞
朝代：宋

古来画工著名者，吴氏鬼神韩氏马。鬼神既伪不足称，狗马空难亦多假。显师幼年独写人，至今精绝疑有神。洒毫便觉面如面，后素倏讶身观身。高冠长剑天子侧，他时金声复玉色。师皆对之槃礴裸，众谓十常八九得。诸公固为廊庙贤，麒麟未画宜私传。一邱一壑吾亦可，烦仗丹青无间然。
赠梅圣俞
作者：刘敞
朝代：宋

耳闻梅圣俞，及此将十载。
洛下聚英豪，文华富如海。
声名动冠剑，久合参朝寀。
何意幕中客，新违江上宰。
材高虽用晚，大器终有在。
三公识者多，荐拔可立待。
栖栖九衢裏，尘土增厌殆。
相逢恨知晚，乍似去贫馁。
邻居幸见过，沃此胸礧磈。
赠梅圣俞
作者：刘敞
朝代：宋

耳闻梅圣俞，及此将十载。洛下聚英豪，文华富如海。声名动冠剑，久合参朝寀。何意幕中客，新违江上宰。材高虽用晚，大器终有在。三公识者多，荐拔可立待。栖栖九衢里，尘土增厌殆。相逢恨知晚，乍似去贫馁。邻居幸见过，沃此胸礧磈。
赠省判沈郎中
作者：刘敞
朝代：宋

休文零落向千年，一世风流几许传。锦袋牙签二万卷，羡君能似昔人贤。
赠省判沈郎中
作者：刘敞
朝代：宋

休文零落向千年，一世风流几许传。
锦袋牙籤二万卷，羡君能似昔人贤。
赠致政叶郎中
作者：刘敞
朝代：宋

老挂朝冠息故园，国人同叹仲翁贤。心惭白首恋三署，意与赤松均大年。玉树承风荣紫闼，史臣书美耀青编。他时就问朝廷策，还见公卿语邓先。
赠致政叶郎中
作者：刘敞
朝代：宋

老挂朝冠息故园，国人同嘆仲翁贤。
心惭白首恋三署，意与赤松均大年。
玉树承风荣紫闼，史臣书美耀青编。
他时就问朝廷策，还见公卿语邓先。
赠苏颂
作者：刘敞
朝代：宋

犬豕蒙虎革，气能慑羣雌。
众人见之美，苏生见之嗤。
褐客怀宝玉，精神暗尘缁。
他人望而唾，苏生望而知。
知之竟何补，位下容貌卑。
雷同世方尚，独异诚难施。
嗟子岂不谬，拳拳心不移。
拜我呼我兄，问我谓我师。
奔蜂负藿蠋，谁道当其宜。
悯子空慕古，且为世人非。
古人亦如此，如此名已垂。
但当励行习，慰我千里思。
赠苏颂
作者：刘敞
朝代：宋

犬豕蒙虎革，气能慑群雌。众人见之美，苏生见之嗤。褐客怀宝玉，精神暗尘缁。他人望而唾，苏生望而知。知之竟何补，位下容貌卑。雷同世方尚，独异诚难施。嗟子岂不谬，拳拳心不移。拜我呼我兄，问我谓我师。奔蜂负藿蠋，谁道当其宜。悯子空慕古，且为世人非。古人亦如此，如此名已垂。但当励行习，慰我千里思。
赠陈襄秘丞自峡中召归
作者：刘敞
朝代：宋

淮海南国冲，冠盖结浮云。面交固不数，白首犹若新。之子天际来，各自东西人。一语旦连夕，欢如平生亲。岂伊名闻久，固以意气均。驰骛诗书间，博哉醇乎醇。我昔病俗学，莫明圣与仁。常恐遂至地，岂期晚有邻。君还觐清光，一二席上珍。贤者任必重，勉旃觉斯民。
赠陈襄秘丞自峡中召归
作者：刘敞
朝代：宋

淮海南国衝，冠盖结浮云。
面交固不数，白首犹若新。
之子天际来，各自东西人。
一语旦连夕，欢如平生亲。
岂伊名闻久，固以意气均。
驰骛诗书间，博哉醇乎醇。
我昔病俗学，莫明圣与仁。
常恐遂至地，岂期晚有邻。
君还觐清光，一二席上珍。
贤者任必重，勉旃觉斯民。
赠马恽供奉
作者：刘敞
朝代：宋

朝廷功名次，晋国在第一。受遗先皇帝，事与周召匹。丹青烂勋伐，终始最密勿。宗族宜甄庸，百世皆宠秋。公孙非遐胄，何乃尚淹屈。官名虽供奉，冗散真士卒。努力习文华，家贫传清德。翰飞终不高，好事见心骨。人生系逢遇，进退岂定律。古者如尔徒，万户自可必。今者如尔徒，富贵亦未失。主张有真宰，时态莽回聿。咄嗟元功世，颇复困蓬荜。吁彼山野人，奚由自奋出。
赠马恽供奉
作者：刘敞
朝代：宋

朝廷功名次，晋国在第一。
受遗先皇帝，事与周召匹。
丹青烂勋伐，终始最密勿。
宗族宜甄庸，百世皆宠秋。
公孙非遐胄，何乃尚淹屈。
官名虽供奉，冗散真士卒。
努力习文华，家贫传清德。
翰飞终不高，好事见心骨。
人生繫逢遇，进退岂定律。
古者如尔徒，万户自可必。
今者如尔徒，富贵亦未失。
主张有真宰，时态莽回聿。
咄嗟元功世，颇復困蓬荜。
吁彼山野人，奚由自奋出。
赠黄子温别
作者：刘敞
朝代：宋
体裁：古风

双鸿俱异乡，来集清川流。鸣声偶邂逅，形影共沉浮。一以风波去，一以罦网留。去留虽殊趣，失侣自怀愁。五里一敛翼，十里一回头。有情同覆载，谁免顾朋俦。南国江海阔，丰年稻梁优。力弱霜霰繁，无因携汝游。
踏莎行
作者：刘敞
朝代：宋
体裁：词

蜡炬高高，龙烟细细。玉楼十二门初闭。疏帘不捲水晶寒，小屏半掩琉璃翠。桃叶新声，榴花美味。南山宾客东山妓。利名不肯放人闲，忙中偷取工夫醉。
踏莎行·蜡炬高高
作者：刘敞
朝代：宋
体裁：词

蜡炬高高，龙烟细细。玉楼十二门初闭。疏帘不卷水晶寒，小屏半掩琉璃翠。桃叶新声，榴花美味。南山宾客东山妓。利名不肯放人闲，忙中偷取工夫醉。
辛卯十二月同持国游会灵观各曾赋诗后一年会灵烧高下俱尽天子为先朝所为不忍废复治集禧略放渭阳帝祠制度五岳同宇毋乏事而已不能如向之钜丽也戊戌十二月以事过谒祠下作七言寄持国
作者：刘敞
朝代：宋

白玉五城十二楼，还曾同作采真游。重来无复壶中景，惟见苍林锁碧流。
辛卯十二月同持国游会灵观各曾赋诗后一年会灵烧高下俱尽天子为先朝所为不忍废復治集禧略放渭阳帝祠制度五岳同宇毋乏事而已不能如向之鉅丽也戊戌十二月以事过谒祠下作七言寄持国
作者：刘敞
朝代：宋

白玉五城十二楼，还曾同作采真游。
重来无復壶中景，惟见苍林锁碧流。
达师
作者：刘敞
朝代：宋
体裁：古风

师虽支离流，于道乃全人。未尝事感豫，来者自欲亲。时时平是非，往往动精神。纵横及万事，慷慨惊四邻。乃知全一身，不必山野民。乃知忧当世，不必朝廷臣。语默两有适，动静皆可循。彼哉小丈夫，孰能识吾真。
迁南行
作者：刘敞
朝代：宋
体裁：古风

伏波将军昔征南，功业虽壮身不还。曾出封疆铸铜柱，竟留种族依荒山。君不见如今圣天子，埽荡妖巢悉内徙。雕题来作冠带民，鼻饮翻宜伊洛水。此功一成万世宁，五岭三苗长坦平。
过中京后寄和贡两弟
作者：刘敞
朝代：宋

归鞍蹀躞弄轻尘，满眼韶光破宿云。
去国几愁歌白纻，上天真喜望缇羣。
华林雪尽莺先啭，广陌风多草竞熏。
我欲还家千日饮，益须酿酒张吾军。
过中京后寄和贡两弟
作者：刘敞
朝代：宋

归鞍蹀躞弄轻尘，满眼韶光破宿云。去国几愁歌白纻，上天真喜望缇群。华林雪尽莺先啭，广陌风多草竞熏。我欲还家千日饮，益须酿酒张吾军。
过中京走马上平安奏状
作者：刘敞
朝代：宋

载驱冬岁极河源，状奏今朝款帝阍。目断白云浮魏阙，心先飞骑向中原。揣摩讵试衡人术，感激空衔国士恩。犹使匈奴戴黄屋，南归惭吊陆公魂。
过中京走马上平安奏状
作者：刘敞
朝代：宋

载驱冬岁极河源，状奏今朝款帝阍。
目断白云浮魏阙，心先飞骑向中原。
揣摩讵试衡人术，感激空衔国士恩。
犹使匈奴戴黄屋，南归惭弔陆公魂。
过临潢口号
作者：刘敞
朝代：宋
体裁：七言绝句

云消归路暖无尘，试学章台走马身。塞柳关榆莫相恼，小园桃李解迎人。
过分水岭
作者：刘敞
朝代：宋
体裁：五言绝句

去去百忧集，回头归路迷。纷然万行泪，自逐水东西。
过圣俞读其近文明日寄之
作者：刘敞
朝代：宋
体裁：古风

昨日过君家，双瞳偶清刮。非无尘俗累，喜见秋阴豁。注瑟请新声，瑶音邈超越。神惊自束躅，不为天寒发。
过圣俞饮
作者：刘敞
朝代：宋

积雨不出门，局促如井蛙。初晴强人意，今日来君家。下马笑握手，埽阶去尘沙。银瓶拨醅酒，紫碗双井茶。黄雀随素鲂，安榴杂木瓜。举非一方物，远或万里遐。不知王侯宅，此味何以加。扶疏庭下槐，灿烂盘中花。春事岂不多，游览何必赊。与公平生亲，总角见发华。饮当外形骸，语当恕喧哗。纵心倒所诣，相对白日斜。江韩亦我徒，但恨宿约差。愿使公多财，此乐宁有涯。
过圣俞饮
作者：刘敞
朝代：宋

积雨不出门，局促如井蛙。
初晴强人意，今日来君家。
下马笑握手，埽阶去尘沙。
银瓶拨醅酒，紫碗双井茶。
黄雀随素鲂，安榴杂木瓜。
举非一方物，远或万里遐。
不知王侯宅，此味何以加。
扶疏庭下槐，灿烂盘中花。
春事岂不多，游览何必赊。
与公平生亲，总角见髪华。
饮当外形骸，语当恕喧譁。
纵心倒所诣，相对白日斜。
江韩亦我徒，但恨宿约差。
愿使公多财，此乐宁有涯。
过士建中屯田居此君年六十请致仕所居蔽风雨而已
作者：刘敞
朝代：宋
体裁：古风

市朝隐非一，躁静理不同。多君金闺彦，远有山林风。千钟卧名利，三径入蒿蓬。似是于陵子，又云张长公。相望千年外，独得环堵中。自古用先进，谁当驻飞鸿。
过思乡岭南茂林清溪啼鸟游鱼颇有佳趣
作者：刘敞
朝代：宋
体裁：七言律诗

山下回溪溪上峰，清辉相映几千重。游鱼出没穿青荇，断蝀蜿蜒奔白龙。尽日浮云横暗谷，有时喧鸟语高松。欲忘旅思行行远，无奈春愁处处浓。
过湖城诵隽不疑传作
作者：刘敞
朝代：宋
体裁：七言绝句

北阙公卿如堵墙，谁持一语判兴亡。若知京兆人无及，正用春秋侍帝旁。
过澶州阳桥有感
作者：刘敞
朝代：宋

河水东赴海，还从天上回。宁知今日波，还复前时来。岸柳亦已荑，原田正莓莓。念我平生欢，怅然使心哀。
过澶州阳桥有感
作者：刘敞
朝代：宋

河水东赴海，还从天上回。
宁知今日波，还復前时来。
岸柳亦已荑，原田正莓莓。
念我平生欢，怅然使心哀。
过王氏弟兄
作者：刘敞
朝代：宋

出城问穷僻，负郭正潇洒。
主人着书长闭关，佳树当门宜繫马。
下马上堂还读书，新诗古琴双起予。
昏鸦栖鸡欲敛翼，兴尽将去犹须臾。
徒见城中轩冕客，不如吾人一缝掖。
安得茅茨同里居，子在东阡我南陌。
迎恩甫
作者：刘敞
朝代：宋
体裁：古风

相别才一月，相忆如一年。岂无白首游，不及夫子贤。邂逅发寤寐，奋飞绝由缘。忽闻乘春浪，千里下归船。鸡黍可以具，班荆畅幽悁。
迎春花二首
作者：刘敞
朝代：宋

秾李繁桃刮眼明，东风先入九重城。黄花翠蔓无人顾，浪得迎春世上名。沈沈华省锁红尘，忽地花枝觉岁新。为问名园最深处，不知迎得几多春。
迎春花二首·其一
作者：刘敞
朝代：宋

秾李繁桃刮眼明，东风先入九重城。黄花翠蔓无人顾，浪得迎春世上名。
迎春花二首·其一
作者：刘敞
朝代：宋

秾李繁桃刮眼眀，东风先入九重城。
黄花翠蔓无人顾，浪得迎春世上名。
迎春花二首·其二
作者：刘敞
朝代：宋
体裁：七言绝句

沈沈华省锁红尘，忽地花枝觉岁新。为问名园最深处，不知迎得几多春。
近无西事消息
作者：刘敞
朝代：宋
体裁：五言律诗

此心除国雠，安得借前筹。未报将军捷，空增壮士忧。谁能占太白，试为上高楼。自恐匣中剑，精光犯斗牛。
连日西南风戏作
作者：刘敞
朝代：宋
体裁：五言律诗

连日风且曀，端居突不黔。西南人殆绝，甲子雨还兼。巫峡云屡起，洞庭波正添。谁能诛屏翳，试使后飞廉。
连雨三日东轩读书
作者：刘敞
朝代：宋

雨中无复故人居，寂寞闭门三日馀。却信袁安似有道，未知原宪定何如。浮云极目无由卷，积藓侵阶不易除。正赖高眠堪自遣，时时纷乱满床书。